Napredni kurs knjigovodstva - Audio verzija\nPolaznici se upoznaju sa: knjiženjem robnih dokumenata; obračunavanjem PDV-a; kontnim planom i okvirom; principima knjiženja kroz dnevnik i glavnu knjigu; pravilnim knjiženjem računa i obračunom amortizacije osnovnih sredstava; knjiženjem izvoda iz banke, obračunavanjem razlike u ceni, pravilnim tumačenjem finansijskog stanja firme ili preduzetnika, odnosno bilansa uspeha i stanja, i pripremom završnog račun.\nCena: Individualno: 40 školskih časova ‐ 38,000 RSD\nPoluindividualna: 40 školskih časova ‐ 30,000 RSD\nGrupno: 60 školskih časova ‐ 22,500 RSD\nKada polaznik savlada osnovna znanja iz oblasti knjigovodstva, što može da učini u okviru početnog kursa knjigovodstva, koji takođe organizuje Akademija Oxford za sve zainteresovane polaznike, može da pređe na naredni nivo, odnosno da upiše naprednu obuku knjigovodstva.\nNaravno, ovo nije uslov za pohađanje pomenutog kursa, jer se podrazumeva da ga mogu pohađati i oni kandidati koji su već imali prilike da steknu sva prethodna znanja iz oblasti knjigovodstva, koja ovom prilikom žele da nadograde.\nTakođe napominjemo da su za obuku u okviru naše škole knjigovodstva zaduženi stručnjaci, koji imaju godine iskustva i u ovom poslu i u prenošenju znanja iz ove oblasti, tako da ćete sasvim sigurno, naprednim kursom knjigovodstva dobiti sva potrebna teorijska, ali i praktična znanja vezana za rad u knjigovodstvu.\nNastava u okviru ovog kursa se sastoji od teorijskog i praktičnog dela, s tim što se tokom praktičnog dela kombinuje korišnjenje knjigovodstvenog softvera,. Upravo na ovom softveru će polaznici moći da primene sva ona znanja koja su stekli tokom teorijskog dela obuke.\nPolaznici po završetku odabranog načina obuke (grupni, indivdualni, online) polaznici polažu završni ispit, kojim se vrši provera stečenih znanja. A kada sa uspehom polože ovaj ispit, oni stiču međunarodno priznat sertifikat, koji im omogućuje da lakše dođu do željenog zaposlenja.\nPrijava na napredni kurs knjigovodstva se vrši tokom cele godine i to u bilo kojoj poslovnici Akademije Oxford, te preko našeg sajta ili telefonski.\nPlan i program naprednog kursa knjigovodstva\nSamim tim što je u pitanju napredni kurs knjigovodstva, podrazumeva se da polaznici imaju sva potrebna osnovna znanja iz ove oblasti, koja će u okviru ove obuke da nadograde.\nUkupno je 12 oblasti koje će svi polaznici da savladaju u teorijskom delu, te da stečena znanja primene tokom teorijskog dela ovog kursa. A to podrazumeva upoznavanje sa knjiženjem robnih dokumenata, te obračunavanjem poreza na dodatu vrednost (PDV), ali i sa evidentiranjem PDV prijave. Uz to, predavači će uputiti polaznike u knjigovodstvene pojmove koji će im biti potrebni, poput kontnog plana i okvira, te principom knjiženja kroz dnevnik i glavnu knjigu, ali i sa pravilnim knjiženjem računa i obračunom amortizacije osnovnih sredstava. Sem za obračun zarada, polaznici koji pohađaju napredni kurs knjigovodstva se upoznaju i sa knjiženjem izvoda iz banke, obračunavanjem razlike u ceni, ali i pravilnim tumačenjem finansijskog stanja firme ili preduzetnika, odnosno bilansa uspeha i stanja, te pripremom završnog računa.\nU početnom delu napredne obuke knjigovodstva koju organizuje Akademija Oxford se polaznici upoznaju sa pravilnim knjiženjem svih, takozvanih robnih dokumenata. A pod tim se prvenstveno misli na kalkulaciju robe, te formiranje nabavne i prodajne cene, ali i na knjiženje prijemnice materijala u skladište sirovina, kao i na razduženje pazara, kako u maloprodaji, tako i u ugostiteljskom objektu. Knjiženje troškova, te deviznih faktura i pripremu za obračun poreza na dodatu vrednost će takođe savladati svi polaznici ove obuke.\nZatim se upoznaju sa obračunavanjem PDV - a i takozvanom unakrsnom kontrolom finansijskih i robnih dokumenata, a uz pažljivu analizu i knjige primljenih i izdatih računa. Takođe, predavači će ih upoznati sa evidentiranjem PDV prijave na web sajtu poreske uprave.\nNakon toga, napredni kurs knjigovodstva je usmeren na upoznavanje polaznika sa kontnim planom i okvirom, a naučiće i koje sve kontne klase i grupe postoje, te šta su sintetička konta, odnosno kako se knjiže kroz dnevnik i glavnu knjigu.\nKnjiženje računa i obračun amortizacije osnovnih sredstava je tema naredne oblasti u nastavnom planu ove obuke, tako da će polaznici vrlo brzo naučiti koje sve metode obračuna amortizacije postoje, kako one koje se primenjuju za knjigovodstvene, tako i one koje svoju primenu nalaze u oblasti obračuna poreza.\nZatim sledi vrlo važna oblast, koja se odnosi na obračun zarada i naknada zarada za redovan rad, ali i bolovanje na teret poslodavca, odnosno zavoda. Polaznici će naučiti i princip finansijskog knjiženja obračuna i pravilan pregled dokumentacije koju je potrebno pribaviti prilikom refundacije bolovanja. Sa evidentiranjem poreske prijave, odnosno registrovanjem PPP PD na sajt poreske uprave će se takođe upoznati u ovom delu napredne obuke za knjigovodstvo. Knjiženje izvoda iz banke, koji su dokaz promena na tekućem računu određene firme su isto tako deo nastavnog programa ove obuke, pa će polaznici naučiti kako se oni pravilno knjiže, ali i kako se vrši obračun razlike u ceni, te na koji način se vrše sva predzaključna knjiženja.\nPredavači upoznaju potom polaznike sa pojmom zaključnog lista i načinom tumačenja finansijskog stanja jedne kompanije, a na osnovu ovog dokumenta. Pojmove bilansa stanja i uspeha će takođe upoznati svi polaznici naprednog kursa knjigovodstva, ali će isto tako saznati i šta je, te kako se izrađuje završni račun. Tako će polaznici naučiti i kako se vrši završno finansijsko knjiženje, odnosno na koji način se vrši zatvaranje konta za finansijske izveštaje.\nKome je napredna obuka knjigovodstva namenjena?\nSvaki polaznik koji je završio početni kurs knjigovodstva koji organizujemo, odnosno koji poseduje dovoljan nivo znanja iz ove oblasti, može da pohađa i napredni kurs knjigovodstva.\nPre nego što kandidat počne da pohađa ovu obuku, on je u obavezi da uradi i test provere, kako bi naši stručnjaci ocenili nivo znanja koji poseduje. Ovo se ne odnosi na one polaznike koji su pohađali početnu obuku knjigovodstva Akademije Oxford.\nNajzastupljeniji vid obuke danas je svakako online, koju omogućuje i Akademija Oxford svim zainteresovanim polaznicima. Tako, bez obzira u kom delu Srbije da živite, možete da pohađate naš napredni kurs knjigovodstva, uz uslov da posedujete računar ili laptop, koji je na internet povezan stabilnom konekcijom, te da imate SKYPE nalog. Uslov je i posedovanje kamere, odnosno slušalica i mikrofona. Pored online obuke, kandidati mogu da pohađaju i grupnu, odnosno individualnu nastavu.\nIndividualna nastava podrazumeva da je profesor zadužen za obuku samo jednog polaznika, tako da je mnogo fleksibilnija u odnosu na grupni kurs, u okviru koga su i fiksno određeni termini. Naravno, u pitanju je rad u manjim grupama polaznika, jer se tako kvalitet rada održava na visokom nivou, po kome smo dobro poznati.\nKoliko traje napredna obuka knjigovodstva?\nKako polaznici mogu da odaberu koji tip obuke će pohađati, od toga i zavisi koliko traje napredni kurs knjigovodstva.\nGrupni vid nastave traje 60 školskih časova, dok je za individualnu i poluindividualnu nastavu predvidjeno 40 školskih časova.\nKoja je cena naprednog kursa knjigovodstva?\nI u ovom slučaju se cena razlikuje u odnosu na vrstu nastave.\nIndividualni kurs: 38,000 RSD\nPoluindividualni: 30,000 RSD po polazniku\nGrupni kurs: 22,500 RSD po polazniku\nGrupna nastava, ali i individualna se održavaju u prostorijama poslovnica Akademije Oxford, a online naprednu obuku knjigovodstva mogu da pohađaju polaznici bez obzira na to gde se trenutno nalaze.\nSpisak gradova za Napredni kurs knjigovodstva


Manjak žena u energetskoj industriji usporava borbu protiv klimatskih promena | Energetski portal Srbije\nManjak žena u energetskoj industriji usporava borbu protiv klimatskih promena\n16.02. 2018 Vesti | Svet | Zaštita životne sredine | Klimatske promene\nKetrin Mičel, profesorka energetske politike na Univerzitetu u Ekseteru, u Ujedinjenom Kraljevstvu, skrenula je pažnju da nedostatak žena na radnim mestima u industriji energetike koči napore ovog sektora u borbi protiv klimatskih promena. Iza nje je više od trideset godina iskustva rada i savetovanja vlade, regulatornih tela i preduzeća povodom pitanja energetike.\nNizak nivo raznovrsnosti polova u energetskim kompanijama uzrokuje njihovu manju otvorenost za nove ideje, a posebno za energetski sistem smanjene emisije ugljen-dioksida. Kao jedan od vodećih posmatrača na polju energetike, Mičelova je upozorila da smatra kako dominacija muškaraca u energetskoj industriji, a posebno starijih belaca, usporava tranziciju energije. Priznala je da ne treba uzimati zdravo-za-gotovo da su žene progresivnije u rešavanju energetskih teškoća, ali je naglasila da su u „konvencionalnim“ sektorskim segmentima, proizvodnji struje iz fosilnih goriva i energetskim mrežama, u odnosu na zelena, inovativna preduzeća, zastupljeniji muškarci.\nU gotovo dve trećine od ukupno 89 kompanija iz Velike Britanije žene ne učestvuju u radu odbora, a odsustvuju i sa događaja značajnih za energetiku – ili imaju tek jednu predstavnicu. Usamljenost žena među muškim svetom na konferencijama i neuobičajenost njihove pojave oslikava situacija koju je doživela Felisiti Džouns, partnerka u konsultantskoj firmi o obnovljivim izvorima energije. Jedan od učesnika zatražio joj je kafu pomešavši je sa osobljem zaduženim za hranu i piće.\nNi seksualno uznemiravanje nije retkost. Jedna od ženskih lidera u ovoj oblasti, koja nije želela da bude imenovana, na dodeli priznanja održanoj pre nekoliko godina, pretrpela je nasrtaje jednog kolege.\nPojedinci u okviru energetske industrije, kao što je lobistička grupa Energy UK, nastoje da doprinesu rešenju problema. Ona je na svojim događajima zabranjivala da panele drže isključivo pripadnici muškog pola. Abi Samson, direktorka spoljnih poslova pomenute grupe, izjavila je kako energetski sektor prolazi kroz period tranzicije koji sa sobom nosi priliku za ravnopravnost polova.\nPromenama bi mogla da doprinese i konferencija Women4Climate, koja se održava 26. februara u Meksiku.


Dušan Bajatović - Blic Sport\nFudbalski klub Vojvodina izgradiće novi stadion na mestu sadašnjeg "Karađorđa" vredan 25 miliona evra, najavio je generalni direktor Dušan Bajatović.\nBajatović: Hoćemo da Voša bude deo "svetog trojstva" sa Zvezdom i Partizanom\nČlan Upravnog odbora fudbalskog kluba Vojvodina Dušan Bajatović istakao je da je finansijska deblokada kluba stabilna, dodavši da su cilj novosadskih crveno-belih evropska takmičenja, a najavio je i pojačanja.\nMASOVNI ODLASCI Ostavku u Zvezdinoj upravi podneo i Dušan Bajatović\nPosle direktora kluba Zvezdana Terzića, te članova uprave, Slaviše Kokeze, Branka Radujka, Predraga Ćulibrka i Ivice Tončeva, neopozivu ostavku na članstvo u Upravnom odboru fudbalskog kluba Crvena zvezda podneo je i direktor JP „Srbijagas“ Dušan Bajatović .


EXPRES VESTI - Besplatna škola kompjutera za penzionere opštine Stari grad\nBesplatna škola kompjutera za penzionere opštine Stari grad\tAutor: expres 08 | 09 | 2015\tBEOGRAD - Penzioneri u opštini Stari grad imaju priliku da pohađaju četvoromesečnu besplatnu školu kompjutera za "treće doba", koju povodom 8. septembra, Međunarodnog dana pismenosti, organizuju opština Stari grad i Udruženje "Dorćolijada".\nPlan je da do kraja godine obuku prođe oko 300 penzionera iz opštine Stari grad, a kurs podrazumeva osnovne informacije o računaru, programe za obradu teksta, upotrebu interneta, korišćenje mejla, korišćenje društvenih mreža i skajpa. Prva grupa koju čini deset polaznika danas je počela rad.\n"Svet danas sve više govori jednim novim jezikom - jezikom informatičke pismenosti. Prošlo je vreme kada je tehnologija bila zanimanje, ona je sada alat koji i treće doba može da savlada i uživa u obilju informacija i mogućnosti", rekao je danas otvarajući školu član Veća opštine Stari grad Petar Bojović.\n« DS istupa iz koalicije sa SNS u Rakovici\tALEKSANDAR IVANOVIĆ predsednik GO SDS Beograda »


Ben iz slobodnog udarca slomio otpor Proletera (VIDEO)\nFudbaleri Crvene zvezde savladali su Proleter u Novom Sadu rezultatom 1:0 u okviru 5. kola Superlige Srbije. Zahvaljujući ovom trijumfu, beogradski crveno-bijeli su ostali na vrhu tabele kao jedina ekipa u domaćoj ligi koja je osvojila maksimalnih 15 bodova.\nPrvo poluvrijeme nije donijelo zanimljivu fudbalsku predstavu u Novom Sadu. 45 minuta igre je prošlo bez bilo kakve ozbiljne šanse, a najinteresantniji detalj desio se u 31-oj minuti. Centrirao je Filip Knežević, lopta je pogodila u ruku Aleksandra Kataija, ali sudija Dragan Čolović je procijenio da ovdje nije bilo elemenata da dosudi najstrožiju kaznu.\nTrener Crvene zvezde Dejan Stanković je već na startu drugog poluvremena napravio tri izmjene nezadovoljan viđenim u prvom dijelu igre, a ulaskom Gelora Kange, Marka Gobeljića i Tomanea, igra gostiju je dobila na dinamici i kreativnosti.\nU 59-oj minuti, najbolju šansu na utakmici do tada je propustio Srđan Spiridonović. Nakon što je sjajnim driblingom izbacio Aleksandra Andrejevića, krilni igrač gostiju je izašao 1 na 1 sa golmanom Nikolom Petrićem, ali nije uspio da ga matira.\nVeljko Nikolić je u 65-oj minuti ubacio nezgodnu loptu sa desne strane, ali Petrić je pravovremeno reagovao. Sedam minuta kasnije isti igrač je šutirao sa distance, ali lopta odlazi pored stative Proletera.\nTrenutak odluke desio se u 76-oj minuti. Sa 18 metara udaljenosti gosti su imali slobodan udarac, a Ben je sjajno ciljao i pogodio za 1:0 vođstvo svog tima.\nDo kraja utakmice, viđena je još samo jedna izgledna prilika i to za Zvezdu. Kanga je šutirao sa nekih 20 metara udaljenosti, ali Petrić je bio spreman i bez većih problema je odbranio šut Gabonca.\nU narednom kolu, koje je na rasporedu sljedećeg vikenda, Crvena zvezda će na stadionu “Rajko Mitić” dočekati TSC, dok će Proleter gostovati u Nišu kod Radničkog. Između dvije ligaške utakmice, izabranike Dejana Stankovića očekuje gostovanje Tirani u okviru 2. kola kvalifikacija za Ligu šampiona.\nPrethodni članakTudor zvanično napustio Hajduk zbog Juventusa\nNaredni članakStanković: “Pobjedi se u zube ne gleda”\n(VIDEO) Finac ne mari za autoritet, Markanen monstruozno zakucao preko Jokića\nKošarka 26/10/21 8:59 0


Vudi Alen štiti žene od nasilja - 05.06.2018, Sputnik Srbija\nZaštitno lice pokreta #MeToo trebalo bi da bude Vudi Alen, kaže — Vudi Alen. Hrabar potez, rekli bi neki, s obzirom da ga je kćer optužila za seksualno... 05.06.2018, Sputnik Srbija\nvudi alen, društvo\n20:15 05.06.2018 (Osveženo: 02:57 26.08.2021)\n© AP Photo / Evan Agostini/Invision/Vudi Alen\nZaštitno lice pokreta #MeToo trebalo bi da bude Vudi Alen, kaže — Vudi Alen. Hrabar potez, rekli bi neki, s obzirom da ga je kćer optužila za seksualno zlostavljanje.\nKontroverzni reditelj u najnovijem intervjuu pozdravlja, kako je rekao, krstaški pohod svog sina Ronana Faroua, uz reči da bi on bio najbolje zaštitno lice pokreta #MeToo, s obzirom na savršeni odnos koji je imao sa glumicama na snimanjima svojih filmova.\n„Veliki sam zagovornik pokreta #MeToo. Mislim da je dobro što taj pokret razotkriva one koji zlostavljaju nevine žene i muškarce“, rekao je Alen u intervjuu za argentinski dnevnik „Periodizmo para todos“.\nKroz pet decenija rada sa mnogim glumicama, filmskim zvezdama i onima koje su tek počinjale karijeru, kaže Alen, nikada nije imao neprilika.\nHrabra tvrdnja, dodaje argentinski list, s obzirom na optužbe koje je kćerka Dilan iznela na Alenov račun. Ona ga je optužila za seksualno zlostavljanje dok je bila devojčica. Alen je negirao njene navode i ukazao na činjenicu da nikada nije optužen za zločin.\n„I vlasti i svi drugi zaključili su da se radi o neistini. To je bio kraj i ja sam nastavio sa životom“, rekao je osamdesetdvogodišnji reditelj.\n„Užasno je optužiti nekog za tako nešto. Imam porodicu i sopstvenu decu, naravno da je tako nešto uznemirujuće.“\nSa sadašnjom suprugom Sun Ji Previn, usvojenicom svoje bivše žene Mije Farou, Alen ima dve kćeri.\nOd razotkrivanja producenta Harvija Vajnstina u oktobru prošle godine, Holivud potresaju priče o seksualnom uznemiravanju, silovanjima i neprimerenom ponašanju najmoćnijih ljudi u filmskoj industriji.\n„Smeta mi što me povezuju sa njima“, kaže Alen „Te ljude optužilo je 20, 50, 100 žena za zlostavljanje. Mene je optužila devojčica u brakorazvodnoj parnici i, posle istrage, njene optužbe pokazale su se neistinitim, to me ne povezuje sa tim ljudima.“\nDilan Farou ponovo je optužila Alena za seksualno zlostavljanje kada je slučaj Harvija Vajnstina izbio na videlo, a neke glumice izvinile su javnosti zbog rada sa njim.\n„Mislim da je tužna svaka situacija u kojoj neko nekoga optužuje bez razloga“, kaže Alen, „Mislim da će se svako složiti sa tim. Svako želi da pravda bude zadovoljena. Ali sada postoji nešto poput pokreta #MeToo, da privede te užasne ljude pravdi. Mislim da je to dobra stvar.“\nSa glumicom Mijom Farou, Alen je živeo u vanbračnoj zajednici od 1980. do 1992, a nakon te veze oženio je Sun Ji Previn, usvojenu ćerku Mije Farou i njenog prethodnog muža.\nDilanine optužbe podelile su porodicu Alen — Farou. Dok Ronan Farou, dobitnik Pulicerove nagrade o priči o Harviju Vajnstinu, brani svoju sestru, dotle usvojeni sin Mije Farou i Vudija Alena, Mozes, brani oca.\nPrema njegovoj verziji priče, upravo je Mija Farou ta koja je vršila psihičko i fizičko nasilje nad decom. Na Alenovoj strani je i Bečet, njegova kćer iz braka sa Sun Ji Previn. Ona je na Fejsbuku napisala da je Alen oduvek bio pun ljubavi i da ju je podržavao u svemu.\n„Došlo je vreme da sada ja njega podržim“, napisala je.


GOTOVO, NEMA VIŠE: Legendarni igrač Mančester junajteda OBJAVIO kraj KARIJERE! (VIDEO) | Najnovije vesti - Srbija danas\n20.09.2019. • 05:55 Srbija Danas\nGOTOVO, NEMA VIŠE: Legendarni igrač Mančester junajteda OBJAVIO kraj KARIJERE! (VIDEO)\nIznenadio fudbalski svet.\nPosle jednogodišnje pauze od fudbala, proslavljeni bugarski napadač Dimitar Berbatov odlučio je da "okači kopačke o klin". Nekada ubojiti golgeter Mančester junajteda oglasio se na društvenim mrežama i saopštio da je rešio da stavi tačku na blistavu igračku karijeru, ali i da će bez dileme ostati da radi u fudbalu.\nFRKA U LAŽNOJ DRŽAVI KOSOVO: U Prištini čine sve da SPREČE dolazak Zvezde i Delija!\nGDE ĆEŠ NA STENU: Navijač se ZATRČAO ka Ibri, a onda se IZBLAMIRAO! Komentar Zlatana je POKIDAO (VIDEO)\nZa mlađe da podsetimo, Dimitar je fudbalsku karijeru počeo pre 21 godine u CSKA iz Sofije, da bi zahvaljujući golovima stigao do Bajera iz Leverkuzena. Tokom igranja u Bundesligi pokazao je talenat koji poseduje, pa se posle pet sezona preselio 2006. u Premijer ligu i potpisao za Totenhem Hotspur.\nPevci su tada platili 16.000.000 evra za Berbatova i zbog tog transfera, tadašnja zvezda u usponu postao je u tom periodu najskuplje plaćeni bugarski fudbaler svih vremena.\nOn this special day today, / if you don't know why, check the story 😁/ i decide to share this with you, which i was preparing to post a while ago, but didn't... I don't know why... I know some of you already thought that i retired, and now maybe you are like WTF Berbs we know that you don't play, but i did try to find something last year.. Didn't happened 😂🤦🏻♂ So, someone told me i need to say something, and seeing that people where asking me, especially back home, i need to give a farewell message! So, here it is! My last game was more then one year ago, so i think its the right time now to stop and its long overdue! Although when i think about it, its never The End, because i will stay in the game in one way or another, the time has come to say that after almost 20 years playing football i am stoping with my proffesional ACTIVE football career! I will miss it! I will fucking miss it! Everything! The games, trainings, the goals, preparations, the presure, my teammates... the roar of the fans when i scored another banger 😂😎 I was blessed and work hard to have the oportunity to play with one of the best ever and against some of the best ever! And coming from small country this makes it even more special for me! I had my highs and of course some lows in my career, won my fair share of trophies, score some goals along the way as well! I played the way i wanna play, and i scored the goals i wanted to score! Thank you to all the people who helped me develope, and became the player i always wanted to be! Thank you to all my former teams my teammates and my coaches and staff! It was a pleasure! I know at times i was not easy to work with, but i always gave my everything for the teams i played for! I hope you all have enjoyed my game, and everything i gave to entertain you on the pitch! 👊🏻 Damn it, i will miss all of this, peopleee, because i love football so much... But i am sure you will miss me as well 😁 Thank you! 🙏🏻 DB9\nA post shared by Dimitar Berbatov (@berbo9) on Sep 19, 2019 at 7:18am PDT\nTokom dvogodišnjeg izdanja na "Vajt Hart Lejnu", upisao je 102 meča i postigao 46 golova za Pevce, stigao je poziv od legendarnog Ser Aleksa Fergusona, pa se Bugarin preselio na "Teatar snova" za 38.000.000 evropskih novčanica.\nI tu je ušao među legende Crvenih đavola. Za Junajted je na 149 utakmica 56 puta bio strelac i ušao u "besmrtnike". Posle toga je branio boje Fulama, Monaka i PAOK-a, ali sa daleko manje uspeha nego u dresu Mančestera. Poslednji klub za koji je zaigrao je Kerala Blasters iz Indije. Za reprezentaciju Bugarske odigrao je 78 mečeva i dao 48 golova.\nTokom prethodnih 12 meseci, Berbatov je pokušavao da nađe novu sredinu, međutim, nije mu pošlo za rukom, pa je odlučio da se oprosti od aktivnog igranja. Što se tiče trofeja, u vitrine je smestio dve titule Premijer lige, dva Liga kupa, dva Komjuniti šild pehara, Svetsko prvenstvo za klubove, kao i Kup Bugarske na startu karijere u dresu sofijskog CSKA.\nPUCNJI U CENTRU GRADA: Ubijen poznati fudbaler\nIZNENADA: Duško Tošić se vratio u Srbiju...\nPogledajte kako izgleda Ana Karolina Nazario, devojka slavnog Brazilca Romarija.\nVagalumes não são ensinados a bilhar. Eles BRILHAM por conta própria. 🌟\nОбјава коју дели Ana Karoline Nazário (@ananazarioo) дана 11. Мар 2019. у 5:08 PDT\n"Ouvir dizer que existe paraíso na terra “.🎶🎶\nОбјава коју дели Ana Karoline Nazário (@ananazarioo) дана 13. Јан 2019. у 7:24 PST\nA felicidade é feita de pequenos momentos… 🍃✨\nОбјава коју дели Ana Karoline Nazário (@ananazarioo) дана 15. Нов 2018. у 5:13 PST\nQue a felicidade vire rotina. 🌞\nОбјава коју дели Ana Karoline Nazário (@ananazarioo) дана 23. Сеп 2018. у 8:35 PDT\nUm coração contente terá sempre no rosto um sorriso quente ✨\nОбјава коју дели Ana Karoline Nazário (@ananazarioo) дана 1. Мај 2018. у 7:43 PDT\nОбјава коју дели Ana Karoline Nazário (@ananazarioo) дана 17. Мар 2018. у 9:04 PDT\nОбјава коју дели Ana Karoline Nazário (@ananazarioo) дана 30. Јун 2019. у 11:53 PDT\nTagovi: FK Mančester junajted, FK Bajer Leverkuzen, Fudbalska reprezentacija Bugarske, Dimitar Berbatov\nSA SVE ŠAJKAČOM NA GLAVI: Ovako je izgledao Marko Gobeljić dok je bio dete (FOTO)\n19.10.2019. • 21:54\nSPEKTAKL U TORINU: Navijači Juvea priredili NEZABORAVAN doček Mihajloviću! Evo ko mu je prvi PRIŠAO!\n19.10.2019. • 21:51\nNIŠLIJE NIKAD UBEDLJIVIJE: Kosanović ishvalio STRANCA!\n19.10.2019. • 21:20\nIZBEGNUTA STRAŠNA TRAGEDIJA: Legendarni jugoslovenski trener doživeo TEŠKU saobraćajnu nesreću!\nSEKA ALEKSIĆ PODRŽALA DIJABETES REVOLUCIJU: Humani gest pevačice velikog srca! (FOTO)\nMILJANA PONIŠTAVA UGOVOR SA ZOLOM! Raskid na pomolu? "Praviš od mene DEBILA"\nIZBEGNUTA STRAŠNA TRAGEDIJA: Legendarni jugoslovenski trener doživeo TEŠKU saobraćajnu nesreću! Treće poluvreme\nSA SVE ŠAJKAČOM NA GLAVI: Ovako je izgledao Marko Gobeljić dok je bio dete (FOTO) Fudbal\nSPEKTAKL U TORINU: Navijači Juvea priredili NEZABORAVAN doček Mihajloviću! Evo ko mu je prvi PRIŠAO! Fudbal\nPUTIN HITNO ZVAO MERKELOVU! Glavne teme bile KRIZNA PODRUČJA koja prete da ZAPALE SVET Svet\nPOLICIJA DOŠLA PO NJEGA I ZATEKLA UŽAS: Osumnjičen da je SILOVAO SESTRU (12), pa posle otišao u šupu i OBESIO SE Hronika


Paket proširenja za 2021. godinu: Evropska komisija ocijenila i utvrdila reformske prioritete za Zapadni Balkan i Tursku - Evropska služba za spoljnu akciju\nEEAS > Regionalne politike > Paket proširenja za 2021. godinu: Evropska komisija ocijenila i utvrdila reformske prioritete za Zapadni Balkan i Tursku\nEvropska komisija usvojila je danas Paket proširenja za 2021. godinu, u kojem se daje detaljna ocjena trenutnog stanja i napretka koji su Zapadni Balkan i Turska ostvarili na svom putu ka Evropskoj uniji, s posebnim osvrtom na sprovođenje temeljnih reformi, kao i sa jasnim smjernicama u pogledu reformskih prioriteta u narednom periodu.\nVisoki predstavnik EU za vanjsku politiku i bezbjednost i potpredsjednik Evropske komisije Žozep Borelj kazao je: „Moramo održati kredibilan proces proširenja. Ovo je dvosmjerna ulica: nova metodologija je pristup zasnovan na zaslugama. Njome se stavlja jači naglasak na temeljne reforme, poput vladavine prava, osnovnih sloboda, ekonomije i funkcionisanja demokratskih institucija. Naši partneri treba da se posvete tim reformama, u interesu svojih građana i radi napretka na putu ka EU. I treba da ostave svoje razlike po strani. Sa strane EU, moramo ispuniti svoje obaveze. Današnjim izvještajem dajemo detaljnu ocjenu ostvarenog napretka, kao i oblasti na kojima treba raditi. EU nije potpuna bez Zapadnog Balkana. Vrijeme je da se okupimo i ujedinimo u izgradnji jače Europe.“\nPredstavljajući ovogodišnji Paket, koji se sastoji od Saopštenja o politici proširenja EU i godišnjih izvještaja, komesar za susjedsku politiku i proširenje Oliver Varhelji rekao je: „Politika proširenja je geostrateško ulaganje u mir, stabilnost, bezbjednost i ekonomski rast na našem evropskom kontinentu. To je proces zasnovan na zaslugama, u sklopu kojeg dajemo stvarnu i pravednu ocjenu, kao i jasnu mapu puta za ubrzanje i produbljivanje reformi kod naših partnera. To je u skladu sa našom revidiranom metodologijom proširenja, čime se povećava kredibilitet procesa. Stojimo uz Zapadni Balkan i Tursku aktiviranjem značajne finansijske podrške kroz novi Instrument pretpristupne pomoći (IPA III). IPA III je takođe glavni izvor finansiranja Ekonomsko-investicionog plana za Zapadni Balkan vrijednog gotovo 30 milijardi eura, čiji je cilj da se podstakne ekonomski razvoj regiona i približavanje EU, kao i dugoročni oporavak nakon pandemije.”\nNedavna posjeta predsjednice Komisije Ursule fon der Lajen regonu i samit EU – Zapadni Balkan održan 6. oktobra 2021. godine na Brdu kod Kranja u Sloveniji poslali su važan signal da je budućnost Zapadnog Balkana u Evropskoj uniji. Jasna i strateška posvećenost Evropske unije ovom regionu ogleda se u nizu ključnih poteza koji treba da donesu opipljive koristi stanovnicima Zapadnog Balkana, od kontinuirane podrške odgovoru na COVID-19 do najava značajne finansijske podrške u sklopu Ekonomsko-investicionog plana kako bi se podstakao dugoročni privredni rast regiona i krenulo ka zelenijim, digitalnijim i inovativnijim ekonomijama.\nCrna Gora i Srbija prihvatile su primjenu revidirane metodologije. Prve političke međuvladine konferencije sa Crnom Gorom i Srbijom održane su u junu 2021. godine, čime je ovim zemljama dato političko usmjerenje u njihovom procesu pristupanja.\nKada je u pitanju Crna Gora, prema procjeni Komisije trenutno je osigurana opšta ravnoteža između napretka u okviru poglavlja o vladavini prava i napretka u pristupnim pregovorima kroz poglavlja. Prioritet za dalji ukupni napredak u pregovorima ostaje ispunjavanje privremenih mjerila za vladavinu prava utvrđenih u poglavljima 23 i 24. Kako bi se ostvario ovaj cilj, vlasti moraju u praksi da pokažu svoju posvećenost reformskom programu Crne Gore u Evropskoj uniji. Crna Gora mora dodatno pojačati napore u rješavanju otvorenih pitanja, uključujući u ključnim oblastima slobode izražavanja i slobode medija i borbe protiv korupcije i organizovanog kriminala, bez poništavanja prethodnih dostignuća u reformi pravosuđa.\nKada je u pitanju Srbija, prema ocjeni Komisije trenutno je osigurana opšta ravnoteža između napretka u poglavljima o vladavini prava i normalizacije odnosa s Kosovom, s jedne strane, i napretka u pristupnim pregovorima kroz poglavlja, s druge strane. Srbija mora nastaviti i ubrzati i produbiti reforme u pogledu nezavisnosti pravosuđa, borbe protiv korupcije, slobode medija, procesuiranja ratnih zločina pred domaćim sudovima i borbe protiv organizovanog kriminala. Konkretno, srpske vlasti treba da dovrše proces ustavne reforme u oblasti pravosuđa do kraja ove godine. Napredak Srbije u oblasti vladavine prava i normalizacija odnosa sa Kosovom su od suštinske važnosti i ova pitanja će odrediti ukupnu dinamiku pristupnih pregovora. Srbija takođe mora poboljšati usklađivanje sa spoljnom i bezbjednosnom politikom EU. Nedavno povećanje stepena usklađenosti je pozitivan početni korak u tom smislu. Komisija pozdravlja to što je Srbija ispunila mjerila za otvaranje klastera 3 i 4. Komisija podržava ambiciju Srbije da što prije otvori nove pristupne klastere, na osnovu nastavka napretka na polju reformi.\nAlbanija i Sjeverna Makedonija nastavljaju da ispunjavaju uslove za otvaranje pristupnih pregovora, a obje zemlje su napredovale na reformskom putu ka EU. Kašnjenja u zvaničnom otvaranju pristupnih pregovora sa Albanijom i Sjevernom Makedonijom negativno utiču na kredibilitet EU. Otvorena bilateralna pitanja između Bugarske i Sjeverne Makedonije treba da budu prioritetno riješena. Od ključne je važnosti da države članice EU bez daljeg odlaganja zaključe rasprave o Pregovaračkim okvirima, te da se prve međuvladine konferencije sa obje zemlje održe što je prije moguće i to prije kraja ove godine.\nU Bosni i Hercegovini, strateški cilj integracije u EU nije pretvoren u konkretne mjere. Političko okruženje je ostalo polarizirano, budući da su politički lideri nastavili da se bave retorikom podjela i nekonstruktivnim političkim sporovima, koji su remetili opšti napredak u 14 ključnih prioriteta. Blokada državnih institucija i pozivi na odstupanje od reformi izazivaju duboku zabrinutost i mogu se prevazići samo političkim dijalogom. Izrazito smanjenje stepena usklađenosti Bosne i Hercegovine sa spoljnom i bezbjednosnom politikom EU je negativan signal. Ipak, učinjeni su neki značajni koraci, uključujući održavanje opštinskih izbora u Mostaru nakon 12 godina. BiH mora riješiti 14 ključnih prioriteta, uključujući izborne i ustavne reforme, i moraće da isporuči rezultate iz kritične mase reformi prije nego što Komisija bude mogla da preporuči dodjeljivanje statusa kandidata zemlji.\nNa Kosovu, prijevremeni parlamentarni izbori u februaru 2021. godine rezultirali su formiranjem nove vlade koja uživa podršku jasne parlamentarne većine. Potpuno i efikasno sprovođenje reformskog akcionog plana u narednom periodu biće od ključne važnosti. Komisija ostaje pri svojoj ocjeni iz jula 2018. godine da je Kosovo ispunilo sva mjerila za liberalizaciju viznog režima, ali predlog je još uvijek na čekanju u Savjetu i treba ga razmatrati po hitnom postupku.\nSveobuhvatni pravno obavezujući sporazum o normalizaciji sa Srbijom je urgentan i ključan kako bi Kosovo i Srbija mogli da napreduju na putu ka EU. Beograd i Priština moraju da se konstruktivno uključe u proces dijaloga, uz pomoć visokog predstavnika EU Borelja i specijalnog predstavnika EU Lajčaka.\nSvih šest partnera sa Zapadnog Balkana obavezalo se na uspostavljanje Zajedničkog regionalnog tržišta, nadovezujući se na pravila i standarde EU, a treba da se usredsrede na prevazilaženje poteškoća sa kojima se susreću kako bi građanima i privredi u regionu približili mogućnosti ove inicijative i povećali koristi od investicija u skladu sa Ekonomsko-investicionim planom.\nTurska je ključni partner Evropske unije u važnim oblastima od zajedničkog interesa, poput migracija, borbe protiv terorizma, privrede, trgovine, energetike i saobraćaja.\nDijalog i saradnja sa Turskom pojačali su se tokom 2021. godine. Evropski savjet je u više navrata naveo da EU ima strateški interes za stabilno i bezbjedno okruženje na istočnom Mediteranu, te za razvoj saradničkog i obostrano korisnog odnosa sa Turskom. Evropski savjet je pozdravio deeskalaciju u istočnom Mediteranu, koju je potrebno održati. Na osnovu Zajedničkog saopštenja iz marta 2021. godine o stanju odnosa između EU i Turske, EU je spremna da postupno, srazmjerno i reverzibilno sarađuje sa Turskom radi jačanja saradnje u brojnim oblastima od zajedničkog interesa, pod uslovom da se trenutna deeskalacija održi i da se Turska angažuje konstruktivno i shodno utvrđenim uslovima. U slučaju ponovnih jednostranih radnji ili provokacija kojima se krši međunarodno pravo, EU će upotrijebiti sve instrumente i mogućnosti koje su joj na raspolaganju kako bi odbranila svoje interese i interese svojih država članica. Očekuje se da će Turska aktivno podržavati pregovore o pravednom, sveobuhvatnom i održivom rješenju kiparskog pitanja u okviru UN.\nLideri EU potvrdili su da dijalog o vladavini prava i temeljnim pravima ostaje sastavni dio odnosa između EU i Turske. Ozbiljne zabrinutosti Evropske unije u vezi sa kontinuiranim nazadovanjem u oblastima vladavine prava, temeljnih prava i nezavisnosti sudstva Turska nije riješila na kredibilan način. Turska mora prioritetno preokrenuti ovaj negativni trend rješavanjem problema slabljenja efikasne kontrole i ravnoteže u političkom sistemu. Izjava EU i Turske iz marta 2016. nastavila je da daje rezultate, a Turska je nastavila da igra ključnu ulogu u rješavanju migracija duž istočno-mediteranske rute i pružanju utočišta najvećoj izbjegličkooj populaciji na svijetu. EU pozdravlja ratifikaciju Pariskog sporazuma o klimatskim promjenama od strane Turske i raduje se saradnji s Turskom u sprovođenju Evropskog zelenog dogovora.\nSada je na Savjetu da razmotri današnje preporuke Komisije i donese odluke o narednim koracima.\nTrenutna agenda proširenja obuhvata partnere sa Zapadnog Balkana i Tursku.\nPristupni pregovori otvoreni su sa Turskom (2005), Crnom Gorom (2012), Srbijom (2014). U martu 2020. godine, države članice su jednoglasno odlučile da otvore pristupne pregovore sa Sjevernom Makedonijom i Albanijom. Bosna i Hercegovina (zahtjev za pridruživanje EU podnijet u februaru 2016. godine) i Kosovo (Sporazum o stabilizaciji i pridruživanju stupio na snagu u aprilu 2016. godine) su potencijalni kandidati.\nProces pristupanja Evropskoj uniji i dalje se zasniva na utvrđenim kriterijumima, pravednim i strogim uslovima i principu vlastitih zasluga. Pristupanje Evropskoj uniji zahtijeva sprovođenje kompleksnih reformi kako bi se preuzele obaveze iz članstva i iskoristile brojne mogućnosti. Da bi proces napredovao, kandidati za pristupanje moraju, kao pitanje prioriteta, ostvariti istinske i održive rezultate u ključnim oblastima: vladavini prava, reformi pravosuđa, borbi protiv korupcije i organizovanog kriminala, bezbjednosti, temeljnim pravima, funkcionisanju demokratskih institucija i reformi javne uprave, te na polju ekonomskog razvoja i konkurentnosti.\nDaljnji napredak u pomirenju, dobrosusjedskim odnosima i regionalnoj saradnji su takođe važni.\nKroz izvještavanje u ovogodišnjem paketu proširenja takođe se dodatno implementiraju predlozi revidirane pristupne metodologije, koja je predstavljena u Saopštenju Evropske komisije „Poboljšanje procesa pristupanja – kredibilna perspektiva EU za Zapadni Balkan“, a koju su države članice odobrile u martu 2020. godine.\nRevidirana metodologija pristupanja stavlja još jači fokus na temeljne reforme u oblastima vladavine prava, ekonomije i funkcionisanja demokratskih institucija, slobode izražavanja, slobode medija i pluralizma, kao i javne uprave. Te reforme i dalje igraju ključnu ulogu u procesu pripreme država kandidata i potencijalnih kandidata za ispunjavanje uslova za članstvo. Kapaciteti i politička volja zemalja u procesu proširenja da se usredsrede na te reforme i da ih poguraju su ključne za njihovu integraciju u EU.\nPregovaračka poglavlja grupisana su u šest tematskih cjelina – klastera, što omogućava širu tematsku saradnju sa partnerima. Od država članica je tražen veći doprinos u izradi tog paketa. One su konsultovane tokom procesa i dale su svoje sugestije i ekspertizu, uključujući i preko svojih diplomatskih predstavništava na terenu. Izvještaji za 2021. godinu takođe uključuju ocjene javne političke posvećenosti vlasti strateškom cilju pristupanja EU.\nNovi Instrument pretpristupne pomoći (IPA III), usvojen 15. septembra, sa budžetom od preko 14 milijardi eura, predstavlja čvrsto ulaganje u budućnost regiona i omogućiće Evropskoj uniji da obezbijedi potrebna sredstva za podršku sprovođenju ključnih političkih, institucionalnih, društvenih i ekonomskih reformi radi ispunjavanja standarda EU i postepenog usklađivanja sa njenim pravilima i politikama.\nZa detaljne nalaze i preporuke o svakom partneru, vidjeti:\nAlbanija: Ključni nalazi; Izvještaj; infografik\nBosna i Hercegovina: Ključni nalazi; Izvještaj; infografik\nKosovo: Ključni nalazi; Izvještaj; infografik\nCrna Gora: Ključni nalazi; Izvještaj; infografik\nSjeverna Makedonija: Ključni nalazi; Izvještaj; infografik\nSrbija: MEMO; Izvještaj; infografik\nTurska: MEMO; Izvještaj; infografik\nSaopštenju Evropske komisije „Poboljšanje procesa pristupanja – kredibilna perspektiva EU za Zapadni Balkan“ iz februara 2020. godine


Vladimir Vlk: Prelepa priroda i odlična trasa su razlog zbog kog se vraćam na Xross Challenge – Xross Srbija\nVladimir Vlk: Prelepa priroda i odlična trasa su razlog zbog kog se vraćam na Xross Challenge\nVladimir Vlk je naš prijatelj i kolega hard enduro vozač iz Češke. Već nekoliko godina se takmiči na Xross Challenge trci u PRO kategoriji, ali ga takođe možete sresti i na ostalim trkama u Evropi. Zanimljivo je da je Xross Challenge prvo video na YouTubeu, a kada je shvatio koja je lokacija u pitanju nije mu trebalo dugo da odluči da dođe na Taru. Od tada se uvek vraća. Ćaskali smo sa Vladimirom o hard enduru, pa bacite pogled.\nZa početak nam reci nešto više o sebi, koliko dugo voziš hard enduro, da li si pre toga vozio neki moto sport? I da li si profesionalni vozač ili ti je ovo samo hobi?\nKupio sam svoj prvi enduro motor u decembru 2011. godine i slomio ključnu kost tokom druge vožnje u šumi. Naredne godine vozio sam samo zarad zabave. U 2013. godini sam nabavio amatersku licencu i počeo da se takmičim na cross country i enduro trkama u Češkoj, a sada je već treća godina kako učestvujem u hard enduro trkama u stranim zemljama. Enduro vozim iz hobija.\nVladimir tokom Xross Challenge 2017 / Foto: Predrag Vuckovic\nUpravo si se vratio sa Enduro Panorama trke, kako je bilo? Na kojim još trkama si učestvovao do sada i koje su ti omiljene?\nOve godine sam vozio PRO kategoriju na Panorami i ta trka je bila teška za mene, nisam uspeo da prođem neke kontrolne tačke. Trka je trajala 4 dana. Učestvovao sam na trkama u Hrvatskoj (Extreme Enduro Lika), Bosni (Race of Pain), Rumuniji (King of the Hill, Panorama) i u Srbiji na Xross Challenge. Omiljene su mi Hard Enduro Lika i Xross Challenge.\nDolaziš iz Češke, kakva je hard enduro scena tamo?\nPostoji nekoliko baš dobrih hard enduro vozača u Češkoj. Trenutno, David Ciprijan je zvanično najbolji. Ipak, za mene je najbolji Martin Volný. Postoji i jedna hard enduro trka u Češkoj koja se zove Drapák rodeo. Nažalost, mi smo mala zemlja i gusto naseljena tako da nemamo puno opcija za vežbanje na mestima kao što je na primer vaša Tara.\nHard enduro je veoma težak sport i zahteva fizičku i mentalnu snagu. Kako se motivišeš tokom teških momenata?\nUvek pokušavam da uživam u vožnji i kada teški momenti dođu kažem sebi kako ta teška uzbrdica ili nizbrdica mora imati kraj.\nBorba između Vladimira Vlka and Petera Topića / Foto: Predrag Vuckovic\nVeć nekoliko godina si redovan takmičar na Xross Challenge, kako si uopšte saznao za našu trku i odlučio da dođeš? Pretpostavljamo da ti se dopalo čim se vraćaš svake godine, ali šta je ono zbog čega si svakog juna na Tari?\nPrvo sam video trku na YouTubeu. Kada sam pronašao lokaciju i video da trka traje tri dana, brzo sam odlučio. Prelepa priroda, druželjubiva atmosfera i odlične trase su razlog zbog kog se vraćam. Sviđa mi se to što organizatori naprave trase tako da budu teške ali prohodne. Mislim da je trka na takvom divnom mestu kao što je Tara – san svakog vozača iz Češke. Zato se nadam da će ove godine biti više vozača iz Češke koji će doći na Xross Challenge.\nŠta ti je do sada bilo najteže na Xross Challenge trci, koji segment?\nZbog kiše je prošla godina bila baš teška, naročito trka u subotu. Bilo je novih teških deonica.\nVladimir u Mihinom potoku prošle godine / Foto: Attila Szabo\nŠta najviše voliš kod hard endura? Da li to što putuješ i imaš priliku da voziš na predivnim lokacijama ili izazovna strana tog sporta… ?\nVolim hard enduro zbog toga što moraš biti jak i u dobroj fizičkoj kondiciji. Moraš imati iskustvo iz motokrosa, endura i triala.\nHvala Vladimire. Xross Team ti želi uspeh na predstojećoj trci od 14. do 16. Juna na Tari.\nPrethodna vest Dođi na prvi BMW Adventure Ride na Xross Challenge trci


BOL U VRATU: Kako da se rešite ova zbiljna 3 simptoma - Diva Magazin\nPosted on 7 Novembra, 2020 5 Novembra, 2020 Author Diva\tComment(0)\nBol u vratu svakodnevica je mnogih ljudi, pogotovo onih osoba koje radni dan provode ispred kompjutera, ili studenata koji puno vremena provode učeći.\nDanašnji tzv. sedeći način života sve više utiče na naše zdravlje, a bol u vratu prvi je znak da nešto po tom pitanju moramo učiniti.\nU većini slučajeva je sasvim dovoljno da isprobate neke od mera samopomoći pre nego što posetite lekara, ali ako je bol stalno prisutna ili je prate još neki simptomi, odmah se javite lekaru.\n1. Temperatura, glavobolja i ukočenost vrata mogli bi upućivati da se radi o bakterijskom meningitisu, infekciji leđne moždine i mozga, što zahteva trenutnu dozu antibiotika i lečenje.\nAko je bol stalno prisutna ili je prate još neki simptomi, odmah se javite lekaru\n2. Bol koja se širi u ruke, posebno ako osećate slabost u rukama, utrnulost, može upućivati na herniju diska i pritisak na živac.\n3. Gubitak kontrole nad bešikom može upućivati na pritisak na leđnu moždinu ili živce, a potrebna je hitna lekarska pomoć.\n4. Ekstremna nestabilnost, tj. ako odjednom možete okretati glavu i pomicati je napred i nazad puno više nego što ste mogli, možda je u pitanju fraktura ili puknuće ligamenata. Do toga dolazi nakon jake ozlede i trebalo bi se otkriti putem rendgena.\nKako da se rešite bola u vratu, pogledajte na sledećoj strani…\nTagged vrat, zdravlje\nFENDI ZARAĐUJE OD KORONAVIRUSA: Brend rasprodao kolekciju zaštitnih maski (FOTO)\nPosted on 5 Marta, 2020 2 Marta, 2020 Author Diva\nItalijanski modni brend Fendi izbacio je zaštitnu masku “Pollution Mask”. Maska košta čak 270 dolara. Na italijanskom sajtu “Luis via Roma” ova maska rasprodana je u rekordnom roku. Iz Fendija su rekli da je maska deo kolekcije za proleće/leto 2020. godine, kao i to da je napravljena od svile. Mnoge modne kuće već neko vreme […]


Datum kreiranja: nedelja, 03 april 2022\nPreliminarni izveštaji kao preporuka ODIHR: Jedna od izmena Zakona o finansiranju političkih aktivnosti jeste uvođenje obaveze podnošenja preliminarnih izveštaja o finansiranju kampanje. Iako je na taj način formalno ispunjena jedna od preporuka ODIHR, to je učinjeno na način koji ne omogućava značajno veću transparentnost ovih podataka dok izborna kampanja traje.\nMala korist: Kao što je TS upozoravala, pravljenje preseka finansija sa stanjem 15 dana pred izbore ne donosi mnogo, zato što partije veći deo troškova plaćaju kasnije, a uglavnom tek posle izbora, kada dobiju pretežni deo budžetskih dotacija.\nBudžetski avans koji kasno stiže: Rok za uplatu dela budžetskih dotacija koji se uplaćuje pre izbora, onima koji su položili izborno jemstvo, bio je 24.3.2022. za predsedničke (po 46.126.500 dinara) i 27. mart za parlamentarne izbore (po 20.500.667 dinara), to jest, 9, odnosno 6 dana pre dana glasanja, tako da preliminarni izveštaji ne obuhvataju čak ni ove prihode stranaka.\nBolje rešenje za transparentnost: Zbog toga smo predlagali da se, po uzoru na Češku, i u Srbiji uvede sistem transparentnih računa, koji bi omogućio uvid u prihode i rashode u realnom vremenu, uz zaštitu pojedinih ličnih podataka (npr. broj računa i adresa davalaca priloga). Svi drugi podaci su i inače javnog karaktera i bili bi objavljeni u finansijskim izveštajima ili bi bili dostupni na osnovu zahteva za pristup informacijama.\nNedoumica – troškovi koji nisu plaćeni: Ništa manje važno, imajući u vidu da se troškovi kampanje plaćaju odloženo, predložili smo da se na nesumnjiv način propiše obaveza izveštavanja, ne samo o izvršenim rashodima, već i o ugovorenim obavezama (npr. vrednost bilborda ili reklama koje su ugovorene). Ni Zakon, ni Pravilnik koji je doneo direktor Agencije za sprečavanje korupcije nisu dovoljno jasni oko toga da li se prijavljuju jedino troškovi koji su plaćeni ili i oni koji su još „na čekanju“. Usled toga, u praksi su moguća različita tumačenja i situacija u kojoj bi jedna partija prikazala trošak, a druga ne, iako su u istoj situaciji. To se, verovatno i dogodilo, sudeći po objavljenim podacima.\nKoji je bio rok za izveštaje: Iako je po Zakonu rok za podnošenje izveštaja “sedam dana pre dana izbora”, to jest, subota, 26.3.2022, Agencija za sprečavanje korupcije je protumačila da se ovde takođe primenjuju pravila za računanje rokova iz Zakona o opštem upravnom postupku, pa je kao rok određen prvi naredni radni dan, ponedeljak, 28.3.2022.\nIzveštaji nedostupni skoro do izborne ćutnje: Zakon nije uveo obavezu da sami učesnici u kampanji objave dostavljene izveštaje na svom sajtu, već samo obavezu Agencije da ih objavi i to u roku od tri dana. Usled tako manjkave odredbe i tumačenja rokova koje očigledno ometa ostvarivanje svrhe ovih izveštaja, krajnji rok za njihovo objavljivanje je bio poslednji dan pred nastupanje izborne tišine.\nTime je praktično onemogućeno bilo kakvo analitičko izveštavanje medija o tome na koji način su podnosioci izbornih lista i predlagači kandidata ispunili svoju zakonsku obavezu, kao i mogućnost da veliki broj građana koje bi to zanimalo sazna nešto o troškovima i izvorima finansiranja kampanje kojoj su bili izloženi prethodnih mesec i po dana.\nTaj nedostatak je utoliko veći kada se zna da će daleko najveći deo te kampanje platiti sami ti građani, jer se iz budžeta ove godine za predsedničke i parlamentarne izbore distribuira rekordnih 15,7 miliona evra.\nKo je prekršio zakonsku obavezu: Trenutno (2.4.2022) na sajtu Agencije je objavljeno ukupno 93 preliminarna izveštaja. Sedam se odnosi na predsedničke izbore, pa se može zaključiti da su obavezu ispunili svi osim predlagača kandidata Miše Vacića.\nZa parlamentarne izbore je objavljeno 15 izveštaja, a obavezu nisu ispunile liste „Muftijin amanet“ (SPP), Alternativa za promene – Albanska demokratska alternativa“, „Romska partija“ i „Ruski manjinski savez“. Za beogradske izbore nedostaje jedino lista „Ruskog manjinskog saveza“.\nKoliko je prijavljeno troškova do sada: Zbirno posmatrano, za predsedničke izbore su zaključno sa 18. (ili 19, u zavisnosti od tumačenja) martom 2022, prijavljeni troškovi u visini 104.710.992 dinara, to jest manje od milion evra, kao i prihodi od 53.786.100 dinara. Za skupštinske izbore prijavljeno je 225.776.210 dinara (oko 1,9 miliona evra) troškova i za nijansu manje prihoda (214.350.585 dinara).\nKoji je udeo troškova kampanje poznat javnosti: Imajući u vidu da je prijavljeno korišćenje preko 2 miliona evra koji potiču sa stranačkih računa za redovno finansiranje i od donacija, i da stranke i grupe građana tradicionalno teže da pokriju računima svaki dinar dobijenog budžetskog novca, može se pretpostaviti da će ukupni prijavljeni troškovi kampanje za republičke izbore dostići 18 miliona evra.\nTo dalje znači, da je iz objavljenih preliminarnih izveštaja postalo poznato tek oko 15% ukupnih očekivanih troškova izborne kampanje i da građani kojima su informacije o troškovima bitne za opredeljivanje na izborima nemaju ni približno tačne informacije.\nVerodostojnost izveštaja – ukupni iznosi: Tako bi, na primer, građani mogli da zaključe da je kampanja SNS na obe vrste izbora bila tek za nijansu skuplja od kampanje koju vodi SPS za parlamentarne izbore (104 naspram 93 miliona dinara), što je veoma daleko od stvarnog stanja kada se uzmu u obzir opažene promotivne aktivnosti u kampanji.\nReagovanje SNS: 1. aprila 2022. informativna služba SNS, verovatno reagujući na neke procene troškova koje je istog dana iznela TS, saopštila je da su ukupni izdaci političke kampanje „zaključno sa 31.3.2022.“ bili 339.877.618,00 dinara. Istog dana, TS je objavila procenu da su samo TV reklame za ovu stranku, za predsedničke i parlamentarne izbore i to bez poslednja četiri dana i regionalnih i lokalnih medija, vredele oko 4 miliona evra.\nŠta je prikazano od troškova TV reklama: Iskrivljenoj slici koja bi se stekla na osnovu preliminarnih izveštaja najviše doprinosi to što je prijavljen veoma mali deo troškova TV reklama. Njihov udeo je svega 16,09%, a uobičajeno je da čini oko polovine ukupnih prijavljenih rashoda kampanje.\nSNS se gotovo jedina reklamirala na TV stanicama prvih nedelja kampanje, ali je prijavila samo plaćanja za oglase na B92, Prvoj i regionalnim TV stanicama, dok oglašavanje na RTS, Pink i Happy, koje se takođe dogodilo u periodu na koji se odnosi izveštaj, nije navedeno. Zanimljivo je, međutim, da je SPS naveo troškove oglašavanja na RTS, a slično su učinili i predlagači kandidata Ponoša, Jovanovića i Obradovića.\nBilbordi: Znatno bliže realnim su prijavljeni troškovi zakupa bilborda, gde je suma premašila 400 hiljada evra. Međutim, manje od ¼ ovako prijavljenih troškova odlazi na kampanje koje je vodila SNS, iako je u stvarnosti zastupljenost bilborda kandidata ove stranke bila natpolovična u prvim nedeljama kampanje. Bilbord kampanje u vrednosti od između 40 i 50 hiljada evra prijavili su koalicija „Moramo“ i „Dveri“.\nJavni događaji: Veliki deo prijavljenih troškova SNS odnosi se na javne događaje – 12 miliona za predsedničke izbore i 7 za parlamentarne. Za nijansu više troškova (20 miliona dinara) te vrste prijavila je SPS.\nNovac sa stranačkih računa i prilozi: SNS je sa stalnog stranačkog računa prenela za kampanje 174 miliona dinara, a taj novac uglavnom potiče iz budžeta (novac koji je stranka dobila za finansiranje rada van kampanje, na osnovu zastupljenosti u Skupštini). SPS je prijavila čak 80 miliona dinara priloga fizičkih lica i još 39 miliona dinara koji potiču sa stalnog stranačkog računa (odnosno budžeta). SRS, koja već duže vreme nije u parlamentu, ali ima sačuvan novac od ranije, prenela je sa stalnog računa 28,5 miliona dinara. Upola manje novca prenela je i utrošila SVM, a Koalicija Albanaca doline 4,4 miliona.\nPriloge su prijavili i DSS (oko 6,7 miliona), lista Marinike Tepić (3,1), lista Borisa Tadića (2,8 miliona), Koalicija „Moramo“ (2,7), i Dveri (1,4).\nBez prihoda?: Ni dinara prihoda po bilo kom osnovu nisu prijavili „Zavetnici“ (čiji je trošak navodno bio samo 45 hiljada dinara), koalicija „Suverenisti“ (sa troškom od 7,3 miliona), lista „Otete bebe“. Kod SDA je prihod zanemarljiv (81.000), a prijavljeni troškovi su dosegli već 11,4 miliona dinara. Zanimljivo je da ove liste i njihovi kandidati (osim SDA) nisu naveli ni neke troškove koji su kod drugih uobičajeni i koji su morali nastati na samom početku kampanje – overa potpisa.\nIstraživanja i komunikacija: Od podataka koji se mogu navesti kao kuriozitet ili kao pitanje koje iziskuje provere izdvajamo veoma velike troškove istraživanja javnog mnenja u izveštaju „Dveri“ (skoro 4 miliona dinara) i odsustvo troškova komunikacije u izveštajima DSS, Zavetnika i GG Ujedinjeni za Srbiju.\nPutni troškovi: Ako je verovati izveštajima, najviše su na putovanja i obilaske Srbije utrošile Dveri – oko 30 hiljada evra, to jest sedam puta više nego sve druge liste i kandidati zajedno. Kako je ovo malo verovatno, ostaje pitanje da li je njihov trošak preuveličan ili je kod drugih partija izostavljen.\nOvera potpisa: Razlike u ceni overe potpisa su ogromne – od 27 hiljada dinara kod kandidatkinje Zavetnika, do 3,2 miliona dinara za kandidata SNS (i 1,5 milion za izbornu listu te stranke).\nInternet i društvene mreže: Oglašavanje na internetu su prijavili jedino „Suverenisti“, SVM, „Moramo“ i „Dveri“, a ostale troškove oglašavanja, gde mogu biti uključene i društvene mreže (nije propisana posebna rubrika) prijavljuju UZS, „Moramo“, „Dveri“ i lista „Ajmo ljudi“. Ni dinar troška u izveštajima za predsedničke i parlamentarne izbore za internet nije prijavila SNS, iako je bila najzastupljenija kod ovog vida oglašavanja. „Ostali troškovi oglašavanja“ čine neobičnu visoku stavku kod SDA Sandžaka – 4,8 miliona dinara.\nNovine i radio: Prijavljene investicije u štampanim medijima dostigle su 100 hiljada evra, a na radio stanicama skromnih 30 hiljada.


Mihalkovu šest hektara zemlje na kosovskoj Mokroj Gori | Novosti.rs\n04. 09. 2013. u 17:10\nŽelja građana Zubinog Potoka je da slavni režiser na kosovskoj Mokroj Gori sagradi selo po uzoru na svog kolegu i prijatelja Emira Kusturicu\nZUBIN POTOK - Skupština opštine Zubin Potok, na inicijativu opšinskih odbornika i grupe građana, dodelila je slavnom ruskom režiseru Nikiti Mihalkovu šest hektara zemlje na planini Mokra Gora, potvrdio je danas Tanjugu predsednik Skupštine opštine Zubin Potok Stevan Božović.\nU odluci Skupštine opštine Zubin potok se naglašava da se zemlja slavnom ruskom režiseru daruje u znak zahvalnosti za ljubav i bezgraničnu podršku koju već decenijama - rečju i delom - pokazuje prema Srbiji i srpskom narodu.\nNikita Mihalkov je poslednji put boravio u Srbiji u julu ove godine na Festivalu evropskog filma na Palićkom jezeru. Tada mu je, kao i slavnom srpskom režiseru Emiru Kusturici, dodeljena nagrada "Aleksandar Lifka".\nMihalkov je tada izjavio:"Nije važno da li sam dobio nagradu, važno je da volim Srbiju".\nSever Kosava je Srpski ....Ali moramo biti posteni prema sebi i drugima,Juzni i istocni deo kao i vecina centralnog oko Pristine je Albanski...I sta je tu je idemo dalje...\nMihalkov je sjajan i svakako odlicna ideja,a ne bi bilo lose da i u Srbiji nastane slicna ideja.\nkoliko samo u srbiji ima zemlje na koju niko nije zgazio decenijama sledite ovakav primer\nZubin Potok se pise velikim slovima


Raketne peći Aleksandra Petrovića - Permaculture Association Serbia | Permaculture Association Serbia\nAdded by psadminadmin on 20/02/2016.\nAleksandar Petrović iz Male Moštanice pravi i prodaje raketne peći, štedljive i ekološke. Pogledajte reportažu o Aleksandru i njegovim raketnim pećima u emisiji “Prostor i ja” Radio Televizije Vojvodine. Reportaža o Aleksandru traje od 8:55 do 16:50.\nAleksandar je na fejsu na sledećoj adresi


Treći novogodišnji koncert na Kraljevom trgu – Zlatibor.News\nDogađaji Kultura Muzika Video\nTreći novogodišnji koncert na Kraljevom trgu\n03/01/2017 ZlatiborNewsComments Off on Treći novogodišnji koncert na Kraljevom trgu\nTreći novogodišnji koncert je doneo novo uzbuđenje na Zlatiboru. Posle Harisa Džinovića i Riblje Čorbe na Kraljevom trgu je nastupio i Željko Joksimović. Po prvi put u novoj godini temperatura je bila oko nule, tako da se može reći da je bilo toplo za zlatiborske pojmove.\nPosle narodne a zatim i rok muzike, publika je ovog puta mogla da uživa u nešto laganijoj muzici, i poznatim hitovima kao što su Ljubavi, Skoplje – Beograd, Crnokosa, Zabluda, Lud i ponosan, Nesanica…\nPre no što je zapevao pesmu Libero, Željko je napravio i selfi sa više hiljada fanova.\nPosebno je bio zapažen i nastup dve mlade i talentovane devojke koje su imale odličan solo nastup. One su otpevale prvo pesmu We Found Love, a zatim i I’m so excited. Svoje solo tačke su imali i ostali članovi benda, a publika ih je nagradili burnim aplauzima.\nŽeljko Joksimović je uz vatromet otpevao Zaboravljaš, a svi zaljubljeni su iskoristili ovu pesmu da potvrde svoju ljubav…\nJanuarski provod na Zlatiboru se nastavlja i narednih dana, tako da posetioce očekuju novi koncerti.\nTagged 2017, kraljev trg, nova godina 2017, to zlatibor, zeljko joksimovic, zlatibor\nDruštvo Kultura Najave Obrazovanje Pozorište\nAudicija u Domu kulture u Čajetini\nU sredu, 26.septembra u 18.30 u Domu kulture u Čajetini će se održati audicija za nove članove lutkarsko – dramske sekcije i dečjeg dramskog studija “Bistričak”. Na audiciji mogu da se prijave deca od 5 do 8 godina.\nDogađaji Knjigoteka Kultura\nKnjiževnici na Zlatiboru, Amir Or i Vida Ognjenović\nOve nedelje na Zlatiboru će biti održane i dve književne večeri u Maloj sali Specijalne bolnice Čigota koje organizuju Biblioteka Specijalne bolnice Čigota i Biblioteka Ljubiša R Đenić iz Čajetine. Zlatiborskoj publici će biti predstavljene knjige “Pohara”, izraelskog pisca Amira Ora i “Živi primeri” Vide Ognjenović. Program će voditi Mirjana Crnčević. U sredu 16.jula u […]\nDogađaji Društvo Zdravlje\nU utorak, 31.maja u Čajetini će biti obeležen dan Svetski dan bez duvanskog dima. Ovaj datum će biti obeležen prigodnim aktivnostima koje organizuju Crveni krst, Dom zdravlja Čajetina i Zavod za javno zdravlje. Specijalista opšte medicine dr Gordana Bojović i dr Mirjana Đurović održaće ovim povodom tribinu posvećenu ovom datumu dok će ekipa Zavoda za […]\nRiblja Čorba oduševila publiku na Zlatiboru\nProdužen novogodišni raspust


SVI TEKSTOVI – Stranica 42 – Volim Podgoricu\nHome / SVI TEKSTOVIpage 42\nCrna Gora i Turska imaju odlične prijateljske i partnerske odnose, ali i snažnu ekonomsku saradnju sa dobrim perspektivama za njeno dalje jačanje, saopšteno je na sastanku predsjednika Vlade Duška Markovića i ministra vanjskih poslova Republike Turske Mevluta Čavušoglua, koji boravi u zvaničnoj posjeti našoj državi. „Crna Gora ostvaruje snažan ekonomski rast u posljednje …\nMinistar vanjskih poslova Crne Gore Srđan Darmanović rekao je danas da posjeta srbijanskog ministra odbrane Aleksandra Vulina Gornjim Rovcima nije bila državna već privatna. Ministar odbrane Srbije Aleksandar Vulin sa pomoćnikom Milanom Rankovićem i oficirima Vojske Srbije Rajko Milovanovićem, Mihailom Zogovićem, Veskom Mimovićem i Vasilijem Furundžićem, položio je danas vijenac …\n“Zašto ja da se budim sljedećeg jutra, a da moja djevojčica nema tu mogućnost? Ljuta sam! Pred njom je bio život…”\nSlomljena od tuge za mužem Kobijem i ćerkom Đijanom, Vanesa Brajant svoju bol podijelila je sa pratiocima na društvenim mrežama. Uz video snimak Kobija i male Điđi koji su sa još sedam osoba poginuli u helikopterskoj nesreći, Vanesa je napisala riječi koje lome i najtvrđa srca. “Nerado prepuštam svoja …\n1 sedmica ago\tDruštvo, Najčitanije, NASLOVNA, NOVOSTI, Preporučujemo, VODIČ 0\nSpektakularnim koncertom Lepe Brene na platou ispred Hotela Igalo u petak, 14. februara, počinje ovogodišnji Praznik mimoze, 51. po redu, po kome je Herceg Novi poznat, ne samo regionalno već i mnogo šire. I ove godine su se Novljani potrudili da Fešta od mimoze bude krcata zabave za narod, što …\nVOJNA UNIFORMA OSTALA U SRBIJI: Vulin i oficiri se presvukli na granici pa ušli Crnu Goru?\nMinistar odbrane Srbije Aleksandar Vulin sa pomoćnikom Milanom Rankovićem i oficirima Vojske Srbije Rajko Milovanovićem, Mihailom Zogovićem, Vesko Mimovićem i Vasilijem Furundžićem, položio je danas vijenac na grob bivšeg saveznog ministra odbrane Pavla Bulatovića u Gornjim Rovcima. Delegacija Srbije ušla je u Crnu Goru u civilnim odijelima nakon što od …\nPODGORICA: Bačena bomba u dvorište kuće Saše Burića\nIspred kuće službenika Sprovodničke službe spuškog zatvora Saše Burića tokom noći bačena je eksplozivna naprava. “Vijestima” je nezvanično saopšteno da je od detonacije oštećena porodična kuća Burića u Donjoj Gorici i da mu je uništen automobil. Navodno, oštećen je i još jedno vozilo parkirano ispred njegove kuće. Burićeve kolege kazale …\nZa uvođenje standarda kvaliteta i bezbjednosti hrane, bez kojih se ne može zamisliti ozbiljan nastup na tržištu, crnogorski proizvođači mogu dobiti bespovratnu podršku u iznosu do 50 odsto ulaganja. Podršku ove vrste mogu ostvariti prijavljivanjem na Javni poziv za uvođenje, sertifikaciju i resertifikaciju sistema kvaliteta i bezbjednosti hrane …\nSamo Milašinović ispunjava uslove za direktora\nSavjet Agencije za spriječavanje korupcije danas je procijenio da jedino aktuelni vršilac dužnosti Savo Milašinović ispunjava uslove konkursa za novog direktora tog tijela. Druga dvojica kandidata – Jovica Rečević i Aleksa Ivanović ne ispunjavaju uslove konkursa, jer nijesu imali validne preporuke pravnih lica, na osnovu kojih bi se potvrdilo njihovo …\nPODGORICA: Stomatološka poliklinika Kliničkog centra počela sa radom\nStomatološka poliklinika Kliničkog centra Crne Gore, koja je zbog renoviranja bila zatvorena 1. avgusta prošle godine, počela je sa radom prije mjesec. Prema informacijama do kojih je došao portal Stomatologija.me, zvanično otvaranje renoviranih prostorija očekuje se uskoro. Razlog je taj što se čeka još opreme, kako bi svi kabineti u …\nPODGORIČANIN NAPAO POLICAJCE? Robijaće osam mjeseci…\nPodgoričanin Braslav Borozan prvostepeno je osuđen na osam mjeseci zatvora zboga fizičkog napada na tri policijska službenika u stanici Uprave policije 2015. godine. To je prva presuda u ovom postupke za četiri godine, koliko traje suđenje. Sudija podgoričkog Osnovnog suda Rade Ćetković kazao je da je u toku sudskog postupka …\nPage 42 of 12.408« First...102030«4041424344\t»\t506070...Last »


Šta možemo sami da uradimo da bismo sačuvali svoje srce?\nBavi se naučnim istraživanjima u oblasti kardiovaskularne fiziologije i metabolizma - istraživačica je Instituta Vilijam Harvi i članica britanske Fondacije za istraživanje srca u oblasti inflamacije\n13368 pregleda\t3 komentar(a)\nZa Dunju Aksentijević, predavačicu i istraživačicu Univerziteta Kvin Meri u Londonu, nauka je, kaže, svetao primer čovečanstva nasuprot destrukciji u kojoj je odrastala.\nKada je iz gimnazije u Tuzli, u Bosni i Hercegovini, kao stipendistkinja, krenula u Veliku Britaniju da završi treći razred gimnazije, želela je da nađe put koji bi je odveo nauci.\n„Verovatno zbog dešavanja kroz koja sam odrasla devedesetih u Bosni, ja sam bežala od svega što ima veze sa politikom i nauka mi je bila ideja vodilja", kaže Aksentijević.\nNakon studija medicine i doktorskih studija na Univerzitetu Hal u Velikoj Britaniji, počela je sa istraživanjima kardiovaskularnog sistema na Univerzitetu Oksford.\nDvadeset godina kasnije, u jeku pandemije virusa korona, rezultati njenih istraživanja donose nova znanja koja mogu da pomognu u lečenju dijabetesa i kardiovaskularnog sistema.\nŠest meseci nakon početka pandemije, istraživanja pokazuju da su ljudi narušenog zdravlja, sa hroničnim bolestima poput dijabetesa i kardiovaskularnih bolesti, podložniji posledicama virusa korona.\nKo je Dunja Aksentijević\nBavi se naučnim istraživanjima u oblasti kardiovaskularne fiziologije i metabolizma - istraživačica je Instituta Vilijam Harvi i članica britanske Fondacije za istraživanje srca u oblasti inflamacije.\nVanredna je profesorka kardiovaskularne fizilogoje i metabolizma na Univerzitetu Kvin Meri u Londonu.\nDoktorske studije medicine na polju kardiovaskularnog metabolizma završila na Univerzitetu Hal u Velikoj Britaniji.\nDoktorska istraživanja završila na Univerzitetu Oksford.\nPredavala biohemiju i fiziologiju na Univerzitetu Oksford i na Kraljevskom koledžu u Londonu.\nNova saznanja o srcu koja mogu pomoći u lečenju\n„Godinama sam radila na Univerzitetu Oksford na modelima srčane insuficijencije i prestanka rada srca", kaže Aksentijević.\nNa različite načine je, u saradnji sa kolegama, pokušavala da razume šta je to što vodi ka narušavanju balansa energije u srcu, na koji način se rano može dijagnostikivati i kako se može lečiti.\n„Srce kao pumpa mora imati napon da bi funkcionisalo - taj napon se razvija koncentracijom natrijum, kalcijum, kalijum", objašnjava.\nIstraživanje o kardiovaskularnom metabolizmu koje je objavila krajem avgusta 2020, napravilo je korak napred ka razumevanju bolesti srca.\n„Pokazali smo da promena u koncentraciji natrijuma akutno i hronično menja kardiometablizam", kaže Aksentijević.\nOd 1930. godine je naučnicima jasno da bolesno srce predstavlja „motor koji je ostao bez goriva".\nDa li srce zaista može da se slomi\n„Mi smo znali da je kod srčane insuficijencije metabolizam promenjen, ali nikada pre nismo pokazali da su promene u koncentraciji natrijuma te koje mogu u negativnom smislu da menjaju srčani metabolizam", objašnjava.\nNada se da će mehanizam koji je otkrila biti iskorišćen u terapeutske svrhe.\n„Možemo ge terapeutski iskoristi tako što možemo razvijati lekove koji vrše modifikaciju natrijum pumpe da bismo smanjili natrijum u srčanim ćelijama", nada se Aksentijević.\nIstraživanje je objavila u saradnji sa kolegama sa britanskih i američkih univerziteta.\n„Bez međunarodne saradnje, retko kada naučnik u jednoj grupi nađe svu kompetentnost koja je potrebna da bi istraživanje imalo značaj za čovečanstvo", kaže.\nSa pandemijom virusa korona, saradnja nije prestala, samo se promenila, dodaje.\nDunja Aksentijević, istraživačica i predavačica Univerziteta Kvin Meri u Londonu\nNažalost, magičnog leka još nema - razlog tome je to što uzroci koji vode srčanoj insuficijenciji nisu uniformisani.\nGenetiku ne možemo da zaobiđemo, ali paziti na srce, znači paziti na to kako živimo.\nRecept je jasan i već poznat:\nŠto više kretanja - na Zapadu se kaže da je sedenje novo pušenje, utiče pogubno na kardiovaskularni sistem\nIshrana bazirana na što manje soli i masti\nNaučna istraživanja u vreme virusa korona - svetski stručnjaci u dnevnoj sobi\nKada je 17. marta 2020. završila eksperiment u laboratoriji na Univerzitetu Kvin Meri u Londonu, Aksentijević nije znala da će to biti poslednja poseta laboratoriji pre početka karantina zbog pandemije virusa korona.\n„Nauka se nastavila u institutima, ali bila je svedena samo na neophodne stvari i istraživanja koja se bave virusom korona", kaže.\nNa Univerzitetu Kvin Meri na kome radi, trenutno se odvijaju klinička ispitivanja vakcine protiv virusa korona.\n„Impresivno je kako se naučna zajednica za vrlo kratko vreme aktivirala da iskoristi znanja iz svih mogućih oblasti da bi se saznalo više o virusu i mogućim terapijama", smatra Aksentijević.\nPandemija je uticala na nauku, dodaje, i zbog toga što su sada sve oči uprte u razvoj vakcine.\n„Razvoj vakcine je pod ogromnom medijskom lupom, što se inače ne dešava", kaže.\nZato je, dodaje, pandemija imala i „zastrašujući uticaj" na nauku.\n„Mnoge vakcine se trenutno razvijaju, ali mislim da je zastrašujuće i poražavajuće za nauku i naučnike svrstavanje po nacionalnim torovima u vezi sa tim koja je vakcina prava", kaže Aksentijević.\nZašto su ljudi jedina vrsta koju pogađa srčani udar\nMeđutim, ističe da nije sav napor nauke koncentrisan samo na pronalaženje vakcine.\n„Za vreme karantina, naučnici imaju više vremena nego inače za onlajn susreta sa kolegama širom sveta - uz pomoć interneta, ugostila sam neke od najvećih stručnjaka baš u svojoj dnevnoj sobi", kaže Aksentijević.\nKao što nije zaustavila susrete i saradnju naučnika, epidemija širom sveta nije zaustavila ni ostala istraživanja koje su pre pojave virusa korona bila u poodmakloj fazi.\nJedno od njih je i ispitivanje leka na kome Aksentijević radi, a koji bi mogao da pomogne obolelima od virusa korona.\nMoć T-ćelija - nada za lečenje obolelih od dijabetesa i virusa korona\nOvako je izgledao rad u laboratoriji na Univerzitetu Kvin Meri pre početka epidemija virusa korona\n„Lek za dijabetičnu kardiomiopatiju na kome radim, sada se testir na kovid pancijentima", priča Aksentijević.\nLek koji bi mogao da se koristi za lečenje ljudi obolelih od dijabetesa proučava zajedno sa kolegama koristi T-ćelija - cilj im je da modifikuje stepen hronične upale organizma.\nT-ćelije postale su poznate sa pandemijom virusa korona - naučnici veruju da mogu pomoći u izlečenju.\nOne su vrsta odbrambenih ćelija čiji je osnovni zadatak da pronađu i ubiju invazivne patogene ili inficirane ćelije - to čine služeći se proteinima na svojoj površini, koji su u stanju da se povežu sa proteinima na površini uljeza.\n„Mi pokušavamo da otkrijemo da li lek koji leči inflamaciju T-ćelijama kod pacijenata koji imaju dijabetes, pomaže kod oporavka od virusu korona", objašnjava Aksentijević.\nNauka i Bregzit\nVelika Britanija je 31. januara 2020. godine u ponoć zvanično napustila Evropsku uniju i započela godinu dana dug tranzicioni period, u toku kojeg će dogovoriti novu vrstu saradnje sa zemljama članicama.\nOdluku o napuštanju Britanci su doneli 2016. godine, kada je na referendumu za izlazak iz Evropske unije glasalo 51, 9 odsto građana.\nŠta Bregzit menja u nauci?\n„Minimalno sam pratila Bregzit debatu, jer se trudim da politiku zaobiđem u širokom luku", kaže Aksentijević.\nIpak, ne krije da nije pristalica izlaska Velike Britanije iz Evropske unije.\n„U današnje vreme, nikakvo razdruživale i raspadanje nije dobro", kaže.\nOno šta će Bregzit sigurno promeniti, kaže, jeste finansiranje naučnih projekata.\n„Postoji bojazan u vezi sa Evropskim fondovima, procene su da oko 800 miliona evra godišnje se slije iz Evropske unije u Britaniju, što je važan pokretač", kaže Aksentijević.\nIpak, veruje da će nauka naći novi način funkcionisanja.\n„Ja verujem da će Velika Britanija i Evropska unija naći kompromis i da će se nauka u to uklopiti".\nOdlazak velikog mađioničara\nPreminuo Džejms Rendi, čovjek koji je razotkrivao lažne iscelitelje\nDruštvene mreže i novac\nBokserski as Meni Pakjao iz ringa u biznis - pomaže uticajnima na internetu\nUSKORO PRESTAJU SA PROIZVODNJOM NOVOG SADRŽAJA\nHolivud i Paklene ulice: Serijal na kraju puta, ali tek „poslije još dva nova filma"\n22.10. 07:18 h\t11613\n22.10. 09:36 h\t3123\n22.10. 20:53 h\t1654\n22.10. 20:52 h\t1583\n22.10. 09:36 h\t1\n22.10. 20:52 h


pink.rs | DANAS SLAVIMO ĐURĐEVDAN: Ovo nikako ne smete da radite, boleće vas glava cele godine!\nDANAS SLAVIMO ĐURĐEVDAN: Ovo nikako ne smete da radite, boleće vas glava cele godine!\nIzvor: Kurir, Foto: Printscreen ||\nSrpska pravoslavna crkva i njeni vernici danas slave praznik posvećen Svetom Georgiju, u narodu poznat kao Đurđevdan.\nPrema narodnim običajima, Đurđevdan je praznik koji se odnosi na zdravlje ukućana, udaju i ženidbu mladih, plodnost stoke, dobre useve i u narodu se smatra za granicu između zime i leta.\nSrbi sutra slave Svetog Georgija, jednog od devet velikomučenika i prvih stradalnika za hrišćansku veru. Sutra je i Nova godina, po starom slovenskom kalendaru, koji je naša crkva koristila do 19. veka i po kome počinje 7525. godina.\nPraznik Svetog Georgija, obeležava se u svim hramovima Srpske pravoslavne crkve i jedna je od najčešćih slava pravoslavnih Srba. Crkva na ovaj dan obeležava pogubljenje Svetog Georgija, koje se desilo 23. aprila 303. godine.\nĐurđevdan je praznik koji se najviše odnosi na narodne običaje, od kojih je glavni pletenje venaca od bilja, umivanje biljem, kupanje na reci, kićenje vrata, prozora i kapija, zarad berićeta u svakom pogledu. Običaj je da se zorom odlazi u prirodu na “đurđevdanski uranak“.\nSveti Georgije se na ikonama predstavlja u vojvodskom odelu, na konju, sa kojeg kopljem probada strašnu aždaju, a nešto dalje od njega stoji jedna žena u svečanom gospodskom odelu (smatra se da je to carica Aleksandra). Aždaja na ikoni predstavlja mnogobožačku silu koja je "proždirala" brojne nevine hrišćane, a žena hrišćansku crkvu. Prema verovanju, Sveti Georgije je pobedio alu i svojom mučeničkom smrću zadao smrtni udarac "neznaboštvu".\nĐurđev danak je bio i hajdučki sastanak, za vreme Otomanske okupacije, kada su se hajduci odmetali i pod okriljem ozelenelih šuma spremali bune protiv Turaka, sve do jeseni - Đurđev danak hajdučki sastanak, Mitrov danak hajdučki rastanak!\nSpavalice, ovo je loša vest za vas! Na Đurđevdan treba poraniti i ne valja spavati preko dana! Ako to uradite rizikujete da vas glava boli preko cele godine. Ipak, narod je i za ovo smislio lek. Ako vam se već desi da sutra zadremate, onda na Markovdan treba "spavati na istom mestu".\nDANAS SLAVIMO PETROVDAN: Obavezno pojedite jabuku, nož ne uzimajte u ruke, a evo kako su naši stari prizivali DOBRO ZDRAVLJE\nDANAS SLAVIMO SVETE APOSTOLE: Vartolomej ne prašta nevernicima koji danas rade, a jedno verovanje se posebno odnosi na DECU\nDANAS SU MLADENCI! Ovo treba da urade mladi supružnici kako bi imali DUG I SREĆAN ZAJEDNIČKI ŽIVOT!\nSLAVIMO VELIKOG SVECA: Izgovorite OVE REČI i biće vam oprošteni svi gresi


EKOLOŠKI BORCI SU BUDALE! Tramp imao zapažen nastup na Svetskom ekonomskom forumu u Švajcarskoj - Informer\nOdbijam da slušam ekološke proroke propasti. Aktivisti za borbu protiv klimatskih promena su naslednici nekadašnjih budalastih gatara, rekao je predsednik SAD u svom govoru u Davosu. To se odnosilo i na Gretu Tunberg, koja ga je slušala u publici\nAmerički predsednik Donald Tramp juče je na Svetskom ekonomskom forumu u Davosu borce za zaštitu životne sredine nazvao budalama. On je ponovio da ne veruje u klimatske promene i sve one koji upozoravaju na propast sveta zbog klime poredio sa nekada popularnim gatarama. To se odnosilo i na švedsku tinejdžerku Gretu Tunberg (17), koja je sedela u publici i u govoru pre Trampa optužila svetske lidere da nisu uradili ništa kako bi se izborili sa klimatskim promenama.\nPredsednik SAD je u svom glavnom obraćanju na samitu u Davosu, čija je tema ove godine bila ekologija, veoma kratko pričao o tome, dok je većinu vremena iskoristio da se hvali ekonomijom svoje zemlje. On je, ipak, u samo nekoliko rečenica uspeo da uvredi borce za zaštitu životne sredine, uključujući i malu Gretu, koja je pre kraja njegovog govora napustila salu.\nNosio natikače za sneg\nDonald Tramp se dobro spremio za sneg, koji ga je sačekao u Davosu. On je preko cipela obuo gumene natikače da se ne bi klizao ili pao na ledu. Mnogi su komentarisali da je izgledao smešno i istakli da nijedan svetski lider nije nosio natikače osim njega.\nTramp je rekao da odbija da sluša "ekološke proroke propasti", a aktiviste za borbu protiv klimatskih promena nazvao je "naslednicima nekadašnjih budalastih gatara".\n- Upozorenja da ćemo svi umreti zbog klimatskih promena ravna su nekadašnjim proricanjima koja se nikad nisu obistinila. Setite se da su tokom 60-ih godina upozoravali da će planeta postati prenaseljena, a predviđali su i da će 90-ih nafta presušiti. Ništa se od toga nije dogodilo - izjavio je Tramp.\nOn je dodao da veoma voli životnu sredinu i da želi najčistiju vodu i najčistiji vazduh. Takođe je obećao da će se SAD pridružiti svetskom ekološkom projektu "Bilion (1.000 milijardi) stabala drveća", pokrenutom u Davosu, ali ne zbog toga što će to spasti planetu od zagađenja, već zato što će sačuvati "veličanstvenu Božju kreaciju i prirodnu lepotu sveta".\n- Ipak, tehničke inovacije su put napred, a ne restrikcije ekonomskog rasta. Strah i sumnja nisu dobri. Ovo nije vreme za pesimizam, već za optimizam - istakao je Tramp.\nNjegovo govor iz publike je slušala Greta Tunberg, koja je otišla pre završetka. Neki mediji pišu da je imala zakazan govor na jednom od panela u Davosu, dok drugi navode da je otišla iz protesta.\nOna je u centralnoj sali govorila pre američkog predsednika, a u svom izlaganju ponovo je optužila svetske lidere da ne rade ništa kako bi zaustavili klimatske promene.\n- Naša kuća je i dalje u plamenu, a svojom pasivnošću samo dolivate ulje na vatru. Pitam se šta ćete reći svojoj deci da je razlog toga što ste ih izneverili i ostavili da se suoče s klimatskim haosom za koji ste znali da će se dogoditi? - pitala je Greta svetske lidere okupljene u Davosu.\nOna je iznela spisak zahteva, uključujući i da kompanije momentalno prestanu da investiraju u fosilna goriva, da svi prestanu da sarađuju sa industrijama povezanim sa fosilnim gorivima i da se upola smanje subvencije za fosilna goriva.\n- Tražim od vas da reagujete ako volite svoju decu više od svega na svetu - rekla je švedska aktivistkinja.\nKako je istakla, globalni pokret započet prošlogodišnjim štrajkom u njenoj školi samo je početak u borbi mladih protiv globalnog zagrevanja.\nKupujte energente od SAD, a ne od neprijateljske Rusije\nTramp je u svom govoru hvalio "američku revolucionarnu metodu" za dobijanje nafte i gasa iz škriljaca.\n- Evropski lideri bi trebalo da kupuju energente od SAD umesto od neprijateljskih zemalja, kakva je Rusija - istakao je Tramp.\nTrampovi troškovi u Davosu\n3,4 miliona dolara košta dvodnevni boravak Donalda Trampa i njegovog tima u Davosu\n- 1 miliona dolara koštao je smeštaj njegovog tima\n- 400.000 dolara izdvojeno je za agente koji borave u Bad Ragazu, odmaralištu sa pet zvezdica\n- 176.000 dolara koštale su hotelske sobe za agente na aerodromu u Cirihu\n- 266.000 dolara košta iznajmljivanje automobila za komunikacionu agenciju Bele kuće, koja obezbeđuje sigurnu komunikaciju predsednika i njegovog osoblja\n- 2,2 miliona dolara koštao je let predsedničkog aviona "Er fors 1" od SAD do Ciriha i helikoptera "Marin 1" od Ciriha do Davosa\n- 5,6 miliona dolara koštao je Trampov put u Davos\ngovor Amerika Davos Svetski ekonomski forum ekologija Donald Tramp klimatske promene greta tunberg\nBARJAKTAR PROTIV PANCIRA! U Libiji turska i ruska tehnika ODMERAVA SNAGE! (FOTO/VIDEO)


RTS\t03.04.2017 09:53\nSrpski centar Nikola Jokić odigrao je još jednu odličnu partiju u pobedi Denvera nad Majamijem od 116:113 u kojoj je zabeležio dabl-dabl učinak sa 19 postignutih poena i deset skokova, uz šta je dodao i sedam asistencija.\nNikola je još jednom odlično odigrao u bitnoj pobedi Denvera u gostima u trci za plej-of NBA lige.\nOn je za 36 minuta koje je proveo na terenu upisao 19 poena, deset skokova i sedam asistencija uz procenat šuta od 56 odsto.\nObe ekipe se bore u svojim konferencijama za osmo mesto, koje vodi u narednu fazu takmičenja. I jedni i drugi pokazali su veliko požrtvovanje i borbu.\nDenver je gotovo čitav meč vodio, ali se Majami vratio u igru u drugom poluvremenu i uveo meč u neizvesnu penal završnicu.\nNajefikasniji u pobedi gostiju uz Jokića bili su Galinari sa 29, Čendler sa 19 i Mudije sa 17 postignutih poena.\nKod "Vreline" najefikasniji su bili Dragić sa 22, Ričardson sa 17 i Vajtsajd sa 16 poena.\nDenver je ovom pobedom ostao u trci za plej-of, pošto zaostaje dve pobede za osmoplasiranim Portlandom.\nBoston je savladao Njujork rezultatom 110:94.\nSeltiksi su zadržali prvo mesto na Istoku pobedom u "Medison skver gardenu" nad Niksima.\nČak šest igrača Bostona zabeležilo je dvocifren broj poena.\nNajraspoloženiji kod Seltiksa bili su Tomas sa 19 i Braun sa 16 postignutih poena.\nU domaćoj ekipi najefikasniji su bili Li sa 16 i Porzingis sa 14 postignutih poena.\nSan Antonio je savladao Jutu sa 109:103.\nSparse su do pobede vodili Lenard sa 25 postignutim poenom i Parker sa 21 poenom.\nKod gostiju su po 19 postigli Dijao i Gober.\nMamuze su drugoplasirana ekipa na zapadu sa 59 pobeda, dok je Juta četvrta sa 47.\nOklahomi nije pomogla ni još jedna senzacionalna utakmica Rasela Vestbruka u kojoj je postigao 40 poena imao 13 skokova i deset asistencija. Bio je to Vestbrukov šesti tripl-dabl u nizu, a 40. u sezoni.\nDo pobede su Šarlot predvodili Volker sa 29 i Kaminski sa 18 postignutih poena.\nOklahoma - Šarlot 101:113.\nMajami - Denver 113:116\nKlivlend - Indijana 135:130 (produžetak)\nLos Anđeles Lejkers - Memfis 108:103\nNju Orleans - Čikago 110:117\nToronto - Filadelfija 113:105\nBruklin - Atlanta 91:82\nFiniks - Hjuston 116:123


Kad muž servira kreativne obroke svojoj trudnoj ženi - Detinjarije\nZa Širli Sirivong trudnoća nije bila nimalo laka. Dijagnostikovan joj je dijabetes i gomila komplikacija, zbog kojih su joj lekati prepisali ležanje i rigoroznu dijetu koja se svodila na belanca, hleb i malo voća i povrća.Međutim, Širli je imala sreću da pored sebe ima muža koji se svojski potrudio da…\nMeđutim, Širli je imala sreću da pored sebe ima muža koji se svojski potrudio da joj ove dosadne dane i jednolične obroke učini zanimljivijim. Svakog jutra, na tanjiru ju je očekivala nova scena napravljena od ovih nekoliko dozvoljenih namirnica, a ona je sve ove maštovite obroke zabeležila fotoaparatom i podelila sa onlajn zajednicom. Pogledajte njenu foto galeriju:\nTagovi :aranžiranje hrane, fotogafije hrane, ishrana dijabetes, ishrana u trudnoći, maštovito serviranje hrane


GeeLancer | AKCIJA: Vrhunski dizajn i najbolja štampa\nAKCIJA: Vrhunski dizajn i najbolja štampa\nDragi prijatelji i saborci 21. veka,\nNadamo se da vas ova poruka zatiče u dobrom zdravlju i velikim planovima, što vam najiskrenije i želimo. Kao što sigurno znate, i mi u GreenDesign.rs svakodevno radimo na idejama koje će olakšati naš i vaš put do kvalitetnog dizajna. Volimo da radimo naš posao, duboko verujemo u njegovu budućnost i zato stalno radimo na proširenju naše ponude.\n- Napravili smo veliki broj kategorija konkursa, praktično za sve vaše potrebe.\n- Omogućii smo napredno plaćanje, čak i PayPalom i time podržali sve bitnije kartice za efikasno i brzo online plaćanje.\n- Obezbedili smo podršku, koji rešava vaše pobleme prijavljene putem mejla, fejsbuka i tvitera brzo i efikasno.\nAli šta je nedostajalo? Nedostajalo je da vas povežemo sa ljudima koji znaju kako da vaš, upravo dobijeni, dizajn zasija u punom sjaju. I to smo i uradili. Pozvali smo neke od najuspešnijih firmi u Srbiji koje se bave poslovima komplementarnim sa našim. Pozvali smo štampare, web developere, proizvođače majica i radne garderobe, arhitekte i pejzažiste i ponudili smo im sledeće: „Omogućite našim klijentima popust na vašu uslugu i Green Design će izjednačiti sa popustom na kreiranje online dizajn konkursa!“\nPrvi su nam se javili dragi prijatelji iz poznate pančevačke štamparije Deto.rs. Deto je poznat po tome što kao i mi obožavaju 21. vek i svojim uslugama i proizvodima pomeraju mogućnosti štampe. Od njih smo dobili sjajnu ponudu. Za svaki uspešan konkurs na Green Design-u, kreator konkursa dobija 20% popusta na uslugu štampe dobijenog dizajna. Ova ponuda se odnosi na štampu:\n- Plakata (B3, B2) // http://deto.rs/promo-proizvodi/plakati-i-posteri/\n- Memoranduma i obrazaca (A5, A4) // http://deto.rs/promo-proizvodi/memorandumi-obrasci/\n- lifleta A5 // http://deto.rs/promo-proizvodi/prospekti-flajeri/lifleti-a5/\n- flajera A6 // http://deto.rs/promo-proizvodi/prospekti-flajeri/flajeri-a6/\n- standardnih vizit karti http://deto.rs/promo-proizvodi/vizit-karte/\nKao što smo rekli, na ovu sjajnu ponudu, Green Design dodaje 20% popusta na naknadu za postavljanje konkursa i time ostvarujete kombinovani popust!\nSpecijalna Green Design i Deto ponuda traje za sve konkurse aktivirane do 20.06.2016. Požurite sa prijavom!\nDirektor, Green Design\nVažna napomena: Specijalna Green Design i Deto ponuda je globalna i važi za sve nove i postojeće klijente Green Design-a. U Deto popust na štampu nisu uračunati troškovi dostave, transporta i/ili carine štampanog materijala, u slučaju da klijent nije u mogućnosti da lično preuzme štampani materijal. Deto popust se odnosi na usluge štampe materijala navedenih u gorenavedenoj objavi. U slučaju da klijent zahteva posebnu ili dodatnu uslugu, važi standardni cenovnik Deto doo. Green Design popust se odnosi na troškove postavljanja Klasik plus konkursa (Klasik i Garantovani konkursi su izuzeti od ove ponude). Green Design i Deto zadržavaju pravo da skrate ili produže trajanje specijalne ponude u skladu sa internim dogovorom. 16.11.2016


Prema nezvaničnim informacijama, u Palati Republike danas su počeli pregovori vladajuće koalicije o zajedničkom nastupu na predstojećim opštim izborima, koji će trajati do kraja ove sedmice, kada se očekuje i konačan dogovor, pišu "Nezavisne".\nPrema takođe nezvaničnim informacijama, koplja se lome oko kandidata za predsjednika RS, premijera RS i predsjednika Narodne skupštine RS.\nKao što je ranije objavljeno, DNS traži da ima svog kandidata za predsjednika RS kojeg će podržati SNSD i SP, međutim gotovo je izvjesno da će se na kraju zadovoljiti mjestom premijera ili predsjednika Narodne skupštine RS. U ovom trenutku SNSD ne odustaje od toga da ima oba kandidata za pojedinačne funkcije, a trenutno je Željka Cvijanović, aktuelna premijerka RS, najbliža da uđe u trku za predsjednika RS, gdje će joj najozbiljniji protivnik biti Vukota Govedarica, predsjednik SDS-a.\nTakođe, na sastancima koalicije trebalo bi da budu izdefinisani i odnosi prema Ujedinjenoj Srpskoj s obzirom na to da SNSD podržava tu stranku i pravi joj mjesta u vladajućoj koaliciji, na šta DNS ne pristaje jer smatra da koaliciju, barem sa strankama, ne treba proširivati prije izbora, a nakon što se vidi koliko koja stranka ima podrške sjesti i razgovarati o saradnji i eventualnom formiranju Vlade RS.


RS sve teže isplaćuje penzije | BiH News | Al Jazeera\nRS sve teže isplaćuje penzije\nFond penziono-invalidskog osiguranja bh. entiteta Republika Srpska godinama je u finansijskim problemima. Posljednjih mjeseci smanjena je uplata doprinosa, a dodatno opterećenje su krediti, pa iz Fonda traže da isplatu penzija preuzme entitetski budžet.\nIsplata penzija u tom entitetu mjesečno traje 10 do 15 dana.\n“Ne mogu biti veće, ali da su veće, bilo bi bolje. Ali koliko se može, toliko se daje, toliko se dobija. Važno je da naši rukovodioci pošteno rade. Da oni ne ‘ćapaju”, ukazuje Ostoja Suvajac, penzioner iz Banje Luke.\n“Malo radim kod kuće. Držim malo i stoke. Hvala Bogu! Imam sina i troje unučadi. Za njih živim, ja i moja baba”, dodaje Zdravko Malić, penzioner iz Prijedora.\nFondu penziono-invalidskog osiguranja Republike Srpske mjesečno treba više od 40 miliona eura da bi isplatio penzije.\nProsječna penzija je 170 eura. Često nedostaje novca, pa Fond kreditima popunjava praznine.\n“Bili smo prinuđeni da se kreditno, indirektnim i direktnim putem zadužimo i zadužili smo se u dva navrata u ukupnom iznosu od 90 miliona maraka. Dakle, 50 plus 40 miliona sa rokom vraćanja 10, odnosno 12 godina”, potvrdio je Mladen Milić, direktor Fonda.\nSmanjena uplata doprinosa\nU posljednja dva mjeseca suočavaju se i sa smanjenom uplatom doprinosa. Kažu da im poslodavci duguju više od 200 miliona eura.\n“U Fondu ističu kako bi im mnogo pomoglo kad bi isplata penzija prešla na teret budžeta Republike Srpske. Kažu da ne bi bilo kašnjenja, kao sada, i da bi blizu 250.000 korisnika penzije dobilo u roku dan ili dva”, javlja Al Jazeerina reporterka Ljiljana Smiljanić.\nEkonomista Damir Miljević smatra da to ne bi pomoglo. Nije samo Fond u finansijskoj krizi, kaže Miljević, već i sam entitet.\n“Imamo situaciju u kojoj na jednog zaposlenog dolazi jedan penzioner i takva situacija je apsolutno neodrživa. Bilo kakvi sistemi prelaska na trezorsko, netrezorsko, ovakvo, onakvo poslovanje neće riješiti dugoročno problem Fonda PIO. Jedino ozbiljno rješenje su reformski rezovi”, smatra Miljević.\nNekadašnji direktor Fonda Zoran Mastilo kaže da je isplata penzija iz budžeta loše rješenje. Smatra da bi to dalo znak poslodavcima da dodatno odugovlače uplatu doprinosa.\n“Nije bilo ozbiljne analize i na taj način mislim da će Fond doći u veće probleme, u veći rizik. Praktično, postaće teret budžeta Republike Srpske sa kojim niko u ovom trenutku ne zna kako će se to završiti”, napominje Mastilo.\nIsplata za ovaj mesec počela je u petak, ali niko ne može da kaže do kada će sve penzije biti i isplaćene.\nEntiteti će se zadužiti kod komercijalnih banaka\nStale su isplate MMF-a zbog neprovođenja reformi, entiteti ostali i bez 150 miliona eura iz prethodnog aranžmana.\nDanas su penzioneri po nacionalnosti mahom siromasi – oni koji su od plaća izdvajali za Fond, a sada sakupljaju mrvice.\nSmanjeni prihodi od poreza u RS-u\nU Republici Srpskoj već je najavljeno kašnjenje plaća i penzija.


Obilježavanje godišnjice rušenja: Nekoliko stotina građana Mostara okupilo se na Starom mostu\nI ovog puta na Starom mostu se okupio veliki broj mladih i djece. Mostarski osnovci u školi uče o historiji Starog mosta i barbarskom činu rušenja. Također, godišnjicu su obilježili i u Fudbalskom klubu Velež, čiji su članovi stručnog štaba i igrači također prisustvovali današnjem obilježavanju\n„Kao i ranijih godina, okupljamo i obilježavamo godišnjicu rušenja Starog mosta, skokom bez aplauza. Malo je ove godine teško zbog vodostaja, ali skakači su navikli skakati i zimi i ljeti, i kada je vodostaj viši i niži“, rekao je u izjavi za medije predsjednik Kluba skakača u vodu „Mostari“ Lorens Listo.\n„Djeca moraju znati ko je to uradio i zbog čega. Nadam se da se to više nikad neće ponoviti. I za mene lično je taj dan bio najtužniji. Bio sam u ratu ovdje i dobro pamtim sve to. Kasnije sam imao veliku čast skakati na otvaranju obnovljenog Starog mosta i to je bio jedan od najsretnijih dana u mom životu“, dodao je Listo.


Misterija pucketave folije – zašto su ljudi opsednuti njom? - PRess Serbia | PR PRess team\nProizvođač pucketave folije – Bubble Wrap, koja se koristi za pakovanje lomljivih stvari, pre nekoliko godina je objavio da pravi novu verziju koja neće puckati i ljudi su postali očajni.\nIpak, kad su čuli da će i dalje moći da stisnu foliju, a da će se vazduh iz njenih mehurića seliti u druge i da će igra puckanja moći da traje “zauvek” – odahnuli su.\nŠta je to zbog čega ljudi na svim meridijanima osećaju blaženo zadovoljstvo, olakšanje, mir kad puckaju foliju?\nKejtlin Dilon, profesorka psihologije na “Western New England” koledžu je objavila studiju o tome još 90-ih godina.\n“U antičkoj Grčkoj je bilo uobičajeno i još uvek je u jednom delu Azije – ljudi nose sa sobom neki kamen glatke površine, ili ćilibar ili žad. Prijatan osećaj dodirivanja glatkog kamena ima smirujući efekat. Brojanice kod religioznih katolika prave sličan efekat”, piše ona i dodaje da kada uposlimo ruke ručnim radom, vezom na primer – opuštamo se. Isto važi i za pucketavu foliju.\nOslanjajujući se na teoriju Roberta E. Tajera, psihologa koji se bavio biološkim objašnjenjem raspoloženja, ona tvrdi da je paralisanost sasvim prirodna ljudska reakcija na stres. Kada nam preti realna opasnost, to pomaže jer imamo vremena da odlučimo šta ćemo uraditi – boriti se ili pobeći.\nTagovifolija pucketanje folije pucketava folija


Vlasnik imperije Playboy - Hugh Hefner - ASTROLOGIJA ASTRO HOUSE - Jelena Studen Vojvodić\nVlasnik imperije Playboy – Hugh Hefner\nPrimeri horoskopa / By astro-house\nHugh Hefner, osnivač američkog erotskog magazina Playboy, rođen je 9. aprila 1926. god. u Čikagu u porodici nemačkih doseljenika. Rođen je sa Ascendentom u Devici i Suncem u zodijačkom znaku Ovna, gde se nalazi i Merkur vladar Ascendenta, što je neobična kombinacija, jer Devica i Ovan nemaju ništa zajedničko.\nBio je veoma stidljivo i povučeno dete, ali je još u detinjstvu pokazivao neke kreativne crte i želeo je da postane filmski režiser. Devica na Ascendentu, jedan od najusamljenijih znakova, često upućuje na stidljivost i povučenost, međutim kako je vladar u zodijačkom znaku Ovna, ovde postoji borba između znaka na Ascendetu i Ovna, gde se nalazi Merkur i Sunce.\nHughovi roditelji su bili veoma strogi, tako da su tražili od njega veliku diciplinu. U gimnaziji se prvi put zainteresovao za novinarstvo i uređivao je školske novine. Školu je završio 1944. god. i dobrovoljno se prijavio za vojsku, gde je dve godine proveo kao pisar. Nakon vojske dobio je činovničko mesto u redakciji lista Esquire, a zatim je otišao u drugo izdavačko preduzeće, gde se bavio razvojem pretplate.\nMerkur, planeta koja je analogna sa pisanjem i novinarstvom je veoma važna u njegovom horoskopu, jer pored toga što vlada Ascendentom, vlada i njegovom 10. kućom profesije i karijere. Zodijački znak Ovan često se povezuje sa vojskom, a ovde je Merkur kao vladar Ascendeta u Ovnu, što je tipčino za pisara u vojsci.\nVenčao se 1949. god. sa studenticom Milder Vilijams sa kojom je bio u braku do 1959. god. i sa njom je dobio ćerku i sina. Hugh se ponovo oženio 1989. god. iz kojeg takođe ima dvoje dece, ali se opet i razveo 1998. Izražena nestabilnost u partnerskim odnosima, kao i razvodi, ovde su naglašeni Uranom u 7. kući, gde Uran istovremeno aspektuje opozicijom njegov stepen Ascendenta.\nOva planeta utiče i na formiranje njegove ličnosti, tako da ne treba očekivati specifičnu Devicu, već Devicu koja razmišlja na veoma neobičan, ekcentričan i moderan način, što koriti kroz vodu, jer je Uran u Ribama, odnosno maštu, kreativnost, emocije i bliske odnose.\nVremenom, nije bio zadovoljan svojim činovničkim poslovima, pa ga je sve više pokretala ambicija da sam pokrene sopstveni časopis. Ocenio je da postoji područje na velikom tržištu američkih časopisa na kojem bi mogao uspeti – na području erotike. Hefner je počeo vrlo ambiciozno proučavati tadašnja iskustva časopisa za muškarce i zaključio je nekoliko važnih stvari. Kao prvo da može imati uspeha samo list koji će biti napravljen po najvišim profesionalnim standardima. Uz to razumeo je da se list mora obraćati visokoobrazovnim, urbanim i ambicioznim mladim ljudima.\nKorak po korak Hugh Hefner je osnovao svoj list sa oko 9000 dolara koje je skupio od rođaka, prijatelja i nekih poslovnih ljudi, koji su bili spremni uložiti novac u njegov projekat. Svoj list je nazvao Playboy i počeo je kontaktirati sa raznim novinskim distributerima, slao im opise svog budućeg časopisa, tako da je tri meseca pre nego što će obajviti svoj prvi broj, imao već narudžbi oko 50 000 primeraka.\nZa svoj prvi broj je pripremio i jednu senzaciju, a to je bila fotografija gole Merlin Monro, tada jedne od najpopularnijih američkih glumica. Štampanje Pleyboya počelo je 1953. god. u 70 000 primeraka i Pleyboy se odlično prodavao, ne samo zbog senzacionalne fotografije Merlin Monro, već i zbog obilja zanimljivih novinskih i literarnih materijala i bogatog sadržaja. Tako je počeo živeti časopis koji će krajem pedesetih godina 20 veka postati uvod u nove kulturne, moralne i seksualne vrednosti i običaje.\nMerkur, kao vladar Ascendenta usmerava ga na značenja 7. kuće, odnosno javnost i publiku, gde on koristi Merkur za dokazivanje, vođstvo, isticanje, strast, jer je Merkur u Ovnu, a kroz reči, komunikaciju ili sredstva informisanja. Kako je Merkur u konjunkciji sa Uranom koji vlada njegovom 5. kućom i kako je Mars, kao dispozitor vladara Ascendenta, ali i Sunca u 5. kući, gde se nalazi i Jupiter kao dispozitor Meseca i Venere iz 6. kuće poslovnog ambijenta, značenje 5. kuće ima snažan upliv na njegov horoskop.\nHugh Hefner povezuje javnost i publiku preko 7. kuće, profesiju i karijeru preko 10. kuće i poslovni ambijent preko 6. kuće sa zadovoljstvima, uživanjem i seksom i to na revolucionaran, ekcentričan i moderan način, jer je Vodolija u 5. kući. Mars, kao dispozitor vladara Ascendenta je u 5. kući u Vodoliji i dolazi iz 8. kuće erotike i seksa, kao i iz 3. kuće razumevanja, intelekta, komunikacije i novinarstva za čega on i koristi energiju, silu i akciju. Ova planeta je u konjunkciji sa Jupiterom, dispozitorom Venere, koja vlada 9. kućom izdavaštva i 2. kućom finansija.\nMesec i Venera u 6. kući u Ribama opisuju njegove devojke i duplerice, a kako je Jupiter kao dispozitor u 5. kući u konjunkciji sa dispozitorm vladara Ascendenta, on ima sa njima i ljubavne i seksualne odnose. Pluton u 10. kući donosi moć i to kroz široke mase ljudi, jer se nalazi u zodijačkom znaku Raka i istovremeno je u trigonu sa svojim dispozitorom Mesecom. Na vrhu 10. kuće su Blizanci koji prirodno vladaju 3. kućom, a u njegovoj 3. kući je Saturn, planeta sudbine, profesije i rada, što on koristi kroz erotiku i seks, jer je Saturn u zodijačkom znaku Škorpije.\nHugh Hefner je stvorio mit o samom sebi, o svom uspehu i poslovnom carstvu, objavljujući često reportaže o samom sebi, kao na primer o devojkama sa kojima je živeo nakon razvoda od prve supruge, o zgradi Playboy Mansion. Otvorio je Pleyboy klubove širom sveta, razvio je prodaju raznih predmeta i odeće sa Pleyboyevim znakom na čemu je dodatno zarađivao.\nHefner je godinama živeo sa nekoliko devojaka kojima su slike objavljene na duplerici svoga časopisa, menjajući svoje ljubavnice svakih nekoliko godina. Svetska ekonomska kriza uzdrmala je i imperiju vlasnika Pleyboya, tako da Hugh Hefner, mora da otpusti veliku armiju svojih radnika. Uskoro će tranzitni Saturn preći preko njegovog stepena Ascendenta i napraviti opoziciju sa natalnim Uranom, koji se nalazi u 7. kući javnosti, što će mu doneti nagle obrte i promene, kako prema sebi, a tako i u odnosu prema javnosti i doživljaju prema okolini.


BOGOJAVLJANJE: Plivanje za Časni krst u ponedeljak na Adi Ciganliji\nNAREĐENJE ZA VOJNU BAZU NA KiM SAM VEĆ POTPISAO: Milanović umesto izvinjenja 148\t705\nPROVOKACIJA U BUJANOVCU: Albanci bacili srpsku trobojku NA ZEMLJU, pa PODIGLI 128\t332\nMRTVE DRUGOVE SMO VUKLI DA IM KOSTI NE TRUNU U PLANINI! Potresno svedočenje 24\t608\nSLOBA NIJE NAREDIO ATENTAT NA VUKA: Miloševićev savetnik posle 20 godine 3\t159\nVUČIĆ NA DANU SEĆANJA U DONJOJ GRADINI Teško je ostati nem nad ovim kostima! 17 68\t451\nAndrej Mlakar\t 16.01.2015. 13:29h 23:14h\nZa Časni krst plivaće više od 50 takmičara, pripadnika Vojne akademije, Žandarmerije, SVIBORA i građanstva, dok je među prijavljenim takmičarima i jedna žena\nBEOGRAD - Centralna svečanost obeležavanja Bogojavljenja i tradicionalno plivanje za Časni krst održaće se u ponedeljak, 19. januara na Adi Ciganliji, saopštila je Gradska opština Čukarica.\nKako je navedeno, prazničnu liturgiju u Hramu Svetog Đorđa na Banovom Brdu služiće patrijarh srpski Irinej.Liturgija počinje u 8.30 časova, litija polazi u 11 časova ispred Hrama Svetog Đorđa i kreće ka Adi Ciganliji, a tradicionalna ""Molitva na jezeru" održaće se u 11.30 časova na svečanom splavu.\nStart trke predviđen je za 12 časova na splavu, kod restorana ""Jezero"", a za Časni krst plivaće više od 50 takmičara, pripadnika Vojne akademije, Žandarmerije, SVIBORA i građanstva, dok je među prijavljenim takmičarima i jedna žena.\nBogojavljenski krst od leda, koji je sačinjen od prošlogodišnje Svete vodice iz Hrama Svetog Đorđa, pobedniku će dodeliti patrijarh Irinej, dok će pobednički plašt uručiti predsednik opštine Čukarica Srđan Kolarić.\nCentralna svečanost povodom velikog Hrišćanskog praznika i 17 plivanja za Časni krst održaće se u organizaciji sveštenstva Hrama Svetog Đorđa, Gradske opštine Čukarica i Javnog preduzeća ""Ada Ciganlija"".\nBogojavljanječasni krstplivanjeAda Ciganlija\nPROVOKACIJA U BUJANOVCU: Albanci bacili srpsku trobojku NA ZEMLJU, pa PODIGLI ZASTAVU ALBANIJE (VIDEO) 128\t332